|  |  |
| --- | --- |
|  |  |
|  |  |
|  | **STRATEGIJA RAZVOJA GRADA OBROVCA**  **2015.-2020.** |
|  |  |
|  |  |
|  |  |

|  |
| --- |
| Pitanja u vezi sa sadržajem ovoga dokumenta molimo uputiti na adresu:  MICRO projekt d.o.o.  Ruđera Boškovića 27, 21000 Split  T: 021 555 400  F: 021 555 418  E: info@d-dd.eu  W: www.d-dd.eu  Zaštita prava  Sadržaji što su ovdje izneseni izrađeni su isključivo za Naziv klijenta. MICRO projekt d.o.o. je izradio ovaj dokument za potrebe Naziv klijenta u skladu sa zahtjevima Naručitelja, Naziv klijenta, samo za njegovu specifičnu primjenu. Ostale osobe koje koriste informacije iz ovoga dokumenta čine to na vlastitu odgovornost i vlastiti rizik.    © MICRO projekt d.o.o., 201x.  Sva prava pridržana.  Sadržaj ovoga dokumenta zaštićen je autorskim pravima. Izmjene, kraćenja, proširenja i nadopune moguće su samo uz prethodnu pisanu suglasnost društva s ograničenom odgovornošću MICRO projekt d.o.o., Split. Umnožavanje je dopušteno samo uz uvjet da na svakom primjerku ostane otisnuta gornja napomena o autorskim pravima. Objavljivanje ili prevođenje dopušteno je samo uz prethodni pisani pristanak društva s ograničenom odgovornošću MICRO projekt d.o.o., Split.  U Splitu, lipanj 201x. |

**SADRŽAJ**

uvod 4

Analiza stanja 5

1.Opći podaci 5

1.1.Geografski položaj i prostorno uređenje 5

1.2.Klima 6

1.3.Povijest i kulturna baština 7

1.4.Demografska analiza 8

2.Gospodarstvo 12

2.1.Poduzetništvo **Pogreška! Knjižna oznaka nije definirana.**

2.1.1. Analiza subjekata 12

2.1.2. Institucije i mjere za podršku poduzetništvu 15

2.2.Poljoprivreda i ruralni razvoj 16

2.3.Turizam 21

2.4.Tržište rada 25

3.Društvene djelatnosti 31

3.1.Socijalna skrb 31

3.2.Odgoj i obrazovanje 33

3.3.Kultura i zaštita kulturne baštine 35

3.4.Zdravstvo 32

3.5.Sport i rekreacija 39

3.6.Religija 39

3.7.Mjere zaštite ljudi i imovine 40

3.8.Stanovanje i javne zgrade 41

4.ZAŠTITA OKOLIŠA I INFRASTRUKTURA 43

4.1.ZAŠTITA OKOLIŠA 43

4.1.1. Upravljanje otpadom 43

4.1.2. Upravljanje prirodnim resursom 43

4.1.3. Zaštita prirodnih bogastava 44

4.2.INFRASTRUKTURA 47

4.2.1. Prometna infrastruktura 47

4.2.2. Energetska infrastruktura 49

4.2.3. Komunalna infrastruktura 49

5.INSTITUCIJE 52

5.1.Institucije regionalne i lokalne samouprave 52

5.2.Civilno društvo 53

Swot analiza 54

Popis tablica 55

Popis slika 56

Popis grafikona 57

# uvod

# Analiza stanja

1. Opći podaci

## Geografski položaj i prostorno uređenje

Grad Obrovac nalazi se u Zadarskoj županiji koja je smještena u središnjem dijelu Jadranske Hrvatske (NUTS II regija). Zadarska županija administrativno graniči sa Šibensko-kninskom, Primorsko-goranskom i Ličko-senjskom županijom. Na istoku graniči sa Bosnom i Hercegovinom, dužina granice je 24 km, a međunarodna morska granica sa Italijom na zapadnoj strani iznosi 83,43 km.

U sastav Grada Obrovca koji se nalazi u središnjem dijelu Zadarske županije ulazi 12 naselja: Bilišane, Bogatnik, Golubić, Gornji Karin, Kaštel Žegarski, Komazeci, Krupa, Kruševo, Muškovci, Nadvoda, Obrovac i Zelengrad.

Slika 1 Prostorni smještaj Grada Obrovca i Zadarske županije na karti Republike Hrvatske



*Izvor: www.excelancije.net*

Obrovac se nalazi uz rijeku Zrmanju, 12 km od njenog ušća u Novigradsko more. Razvio se na križanju puteva za Zadar, Šibenik i Knin, podno Malog Alana i Prezida. Grad je smješten na 44°12′03″ sjeverne zemljopisne širine i 15°40′52″ istočne zemljopisne dužine. Od administrativnog i gospodarskog središta Zadarske županije – Grada Zadra je udaljen 48 km.

Površina Grada Obrovca je 352,73 km2, te je drugi grad po veličini iza Benkovca u Zadarskoj Županiji, u čijoj ukupnoj površini ima udio od 4,85 %. Prema Popisu stanovništva iz 2011. godine Grad Obrovac broji 4.323 stanovnika. Gustoća naseljenosti na području Grada iznosi 12 stanovnika na km2,što je skoro 4 puta manje od županijske razine koja iznosi 47 stanovnika na km2. Detaljna demografska analiza obrađena je u poglavlju 1.5.

U skladu s člankom 25. Zakona o regionalnom razvoju Republike Hrvatske, Grad Obrovac spada u drugu skupinu jedinica lokalne samouprave s indeksom razvijenosti od 68,72 % od prosjeka Republike Hrvatske.

Zakonom o područjima županija, gradova i općina u Republici Hrvatskoj (NN/86/06, 125/06, 16/07, 95/08 – Odluka Ustavnog suda RH, 46/10, 145/10) utvrđeno je da je Grad Obrovac jedinica lokalne samouprave.

Prostorni plan + slika.

## Klima

Prirodni smještaj Grada Obrovca rezultirao je s dva klimatska podtipa: sub-mediteranskom klimom u priobalnom području mora i rijeka i planinskom klimom u najvišim predjelima gorskog masiva južnog Velebita. Pri tome je važno uzeti u obzir kako se primorje odlikuje vrlo blagim klimatskim obilježjima, dok su za Liku specifične izrazito oštre kontinentalne karakteristike što u konačnici dovodi do velikih temperaturnih razlika. Prema klimatološkim podacima navedenim u Prostornom planu Grada Obrovca na planini Ćelavac (1207 m) prosječna godišnja temperatura iznosi 14,40 ºC.

Jedan od važnih klimatskih elemenata ovog prostora su i godišnje padaline, a karakteriziraju ga sušni ljetni i izrazito kišni zimski prostori. U prosjeku se na razini godine količine padalina kreću između 1057-1500 mm. Kako su ove količine padalina neravnomjerno raspoređene, utječu na intenzitet suše koja je problem u vegetacijskom periodu.

Važna odrednica klimatskih karakteristika ovog područja su i vjetrovi. Prepoznatljivi vjetrovi za ovo područje su oni iz sjevernog kvadranta, naročito sjeveroistočnjak i istočnjak (bura). Bura je najučestalija u zimskim mjesecima kada se zna kretati i do 8 bofora u Velebitskom kanalu.

## Povijest i kulturna baština

Prvi sigurni podaci o životu ljudi na prostoru Grada Obrovca potječu iz željeznog doba (od 9. st. do dolaska Rimljana, u 1. st.pr. Kr.) kada nastaje niz gradinskih naselja od kojih su neka izuzetno značajna te nastavljaju život i u rimsko vrijeme. U predrimskom razdoblju, na ovom području živjeli su Liburni - ilirsko pleme poznato po gradnji brodova koji su nastanjivali prostor od rijeke Raše u Istri do Krke. Nakon rimskih osvajanja, Gradina Miodrag u Karinu postaje središte Općine Corinium. Veliku važnost imaju i naselja Cvijine gradine u Kruševu, te Smokovac u Krupi. Tadašnja intenzivna trgovinska djelatnost (trgovina solju, drvom, mesom, vunom i sl.) je utjecala na razvoj prometne infrastrukture, čime se i dobiva na prometnom značaju.

Današnje naselje Obrovac razvilo se kao suburbium (podgrađe) srednjovjekovne utvrde na brežuljku, a u ispravama se spominje kao Obrouec još 1337. godine.

Kako je područje Obrovca bilo bogato drvetom za gradnju brodova, Turci su u više navrata probali osnovati svoju flotu. Obrovačka luka je 1530. godine spaljena kako bi se spriječili Turci u osnivanju pomorske baze. Isto tako su i Turci iz Obrovca preodjeveni u uskoke, pljačkali Pag, Rab i Krk. Za vrijeme francuske vladavine, Grad se počinje razvijati i u pravnom i u gospodarskom smislu. Na početku 19. stoljeća, Grad je povezan sa Zadrom i Kistanjama, čime dodatno dobiva na trgovačkom značaju. Početak školstva u Obrovcu počinje 1868. godine osnivanjem školskog kotara. Gradnjom ceste preko Velebita koja je omogućavala komunikaciju s prekovelebitskom Hrvatskom u 19. stoljeću Obrovac bilježi daljnji napredak. Krajem 19. stoljeća Obrovac poprima urbani izgled zbog održavanja sajmovnih dana i uvođenja parobrodske linije sa Zadrom i Rijekom.

Kraj I i II svjetskog rata obilježila je vladavina Italije. Od 1945. godine Obrovac je u sastavu Federativne Narodne Republike Jugoslavije, dok je u kolovozu 1995. godine u akciji „Oluja“ ponovno uspostavljena hrvatska vlast.

## Prometna povezanost

Okosnicu cestovnog prometa na području Županije čini Jadranska autocesta A1 koja prostor županije i južne dijelove Republike Hrvatske povezuje sa unutrašnjošću. Do tada značajan geoprometni položaj od 2005. godine slabi otvaranjem autoceste. Na autocestu se moguće uključiti na izlazu Maslenica, koji je ujedno najbliži priključak na autocestu i nalazi se na udaljenosti od 15 km. Tablica 1 prikazuje udaljenosti od većih gradskih središta RH, sa pripadajućom cestovnom povezanošću.

*Tablica 1 Udaljenost Grada Obrovca od gradskih središta*

| Grad | Udaljenost (km) | Cestovna povezanost |
| --- | --- | --- |
| Split | 156 | E 65 i E 71 |
| Zadar | 59,2 | E 65/E71 i D424 |
| Rijeka | 275 | E 71 i E 65 |
| Zagreb | 272 | E 71 |

Izvor: [www.googlemaps.com](http://www.googlemaps.com)

Na području Grada Obrovca nalaze se i riječna luka i pristanište. Tip luke Grada Obrovca je nerazvrstana luka lokalnog značaja. Najbliži granični prijelaz Lička Kaldrma nalazi se na udaljenosti od 25 km. Grad Obrovac nema vlastiti željeznički kolodvor, a najbliži se nalazi na udaljenosti od 25 km u Gračacu. Najbliža zračna luka nalazi se u Gradu Zadru 40 km od središta Grada Obrovca.

## Demografska analiza

Demografija je znanost o stanovništvu čiji primarni fokus je na trendovima i dinamici kretanja stanovništva, pa samim time reflektira stanje u društvu koje je indirektno uvjetovano brojnim pokazateljima. U nastavku su obrađene zakonitosti razvoja stanovništva Grada Obrovca zbog direktnih implikacija koje ono može ostaviti na lokalno gospodarstvo, naročito na aspekte radne snage i zaposlenja, gospodarski, socijalni i demografski razvoj ovog područja.

Prema posljednjem službenom Popisu stanovništva iz 2011. godine, Grad Obrovac broji 4.323 stanovnika. Iz grafikona 1 na kojem je prikazano kretanje broja stanovnika od prvog do posljednjeg službenog popisa, može se uočiti da je trend rasta prekinut nakon 1910. godine. U daljnjem promatranom razdoblju nastupile su oscilacije koje su na kraju promatranog razdoblja okončane padom na 4.323 stanovnika iz posljednjeg popisa 2011. godine. Najveći broj stanovnika zabilježen je na popisu 1971. godine kada je iznosio 10.321 stanovnika, što je za 58 % više nego u posljednjem službenom Popisu iz 2011. godine.

Grafikon 1 Kretanje ukupnog broja stanovnika Grada Obrovca od 1857. do 2011. godine

*Izvor: DZS*

Pregledom popisa stanovništva iz 2011. godine u Gradu Obrovcu zabilježeno je 50,29 % stanovništva muškog, a 49,71 % ženskog spola.

Ako se usporede demografski pokazatelji navedeni u Tablici 2, može se uočiti kako sve upućuje na starenje stanovništva. Do pogoršanja je došlo u svim pokazateljima za zadnje među popisno razdoblje, uključivši prosječnu starost, indeks starenja i koeficijent starosti.[[1]](#footnote-1)

*Tablica 2 Struktura stanovništva Grada Obrovca prema spolu i starosti*

| Kategorija / Godina | 2001. | | | 2011. | | |
| --- | --- | --- | --- | --- | --- | --- |
| Spol | svi | m. | ž. | svi | m. | ž. |
| Ukupno | 3.387 | 1.168 | 1.719 | 4.323 | 2.174 | 2.149 |
| 0 - 4 godina | 257 | 136 | 121 | 154 | 69 | 85 |
| 5 - 9 godina | 250 | 110 | 140 | 207 | 108 | 99 |
| 10 - 14 godina | 223 | 108 | 115 | 271 | 147 | 124 |
| 15 - 19 godina | 187 | 92 | 95 | 255 | 121 | 134 |
| 20 - 24 godina | 185 | 87 | 98 | 233 | 121 | 112 |
| 25 - 29 godina | 227 | 109 | 118 | 211 | 110 | 101 |
| 30 - 34 godina | 228 | 119 | 109 | 227 | 109 | 118 |
| 35 - 39 godina | 265 | 149 | 116 | 265 | 137 | 128 |
| 40 - 44 godina | 223 | 126 | 97 | 271 | 153 | 118 |
| 45 - 49 godina | 207 | 121 | 86 | 327 | 193 | 134 |
| 50 - 54 godina | 191 | 97 | 94 | 330 | 182 | 148 |
| 55 - 59 godina | 159 | 62 | 97 | 328 | 181 | 147 |
| 60 - 64 godina | 213 | 106 | 107 | 310 | 156 | 154 |
| 65 - 69 godina | 197 | 99 | 98 | 272 | 119 | 153 |
| 70 - 74 godina | 161 | 62 | 99 | 285 | 126 | 159 |
| 75 - 79 godina | 99 | 35 | 64 | 188 | 83 | 105 |
| 80 - 84 godina | 53 | 21 | 32 | 130 | 46 | 84 |
| 85 - 89 godina | 30 | 16 | 14 | 45 | 11 | 34 |
| 90 - 94 godina | 6 | 2 | 4 | 11 | 1 | 10 |
| 95 i više godina | 2 | 1 | 1 | 3 | 1 | 2 |
| Prosječna starost | 38,20 | 37,50 | 38,90 | 41,90 | 40,70 | 43,00 |
| Indeks starenja | 83,00 | 76,70 | 89,00 | 117,40 | 102,30 | 23,10 |
| Koeficijent starosti | 22,60 | 20,60 | 24,70 | 25,50 | 23,10 | 27,80 |
| Radno aktivno | 2.086 | 1.176 | 910 | 2.757 | 1.463 | 1.294 |

Izvor: DZS

Grad Obrovac ima 64 % radno sposobnog stanovništva, odnosno stanovništva u dobi od 15-64 godine. Detaljna (ne)zaposlenost radno sposobnog stanovništva prikazana je u poglavlju 2.5. Tržište rada.

Iz službenih podataka je moguće zaključiti kako većinu stanovništva po narodnosti čine Hrvati. Najbrojniji narod nacionalnih manjina su Srbi sa 1.359 stanovnika, tj. 32 % od ukupnog broja stanovnika.

*Tablica 3 Struktura stanovništva Grada Obrovca prema narodnosti*

| Kategorija / Godina | 2001. | 2011. |
| --- | --- | --- |
| Ukupno | 3.387 | 4.323 |
| Hrvati | 2.844 | 2.841 |
| Albanci | 488 | 35 |
| Austrijanci | 28 | 0 |
| Bošnjaci | 0 | 10 |
| Bugari | 5 | 2 |
| Crnogorci | 1 | 3 |
| Česi | 0 | 4 |
| Mađari | 1 | 6 |
| Makedonci | 8 | 3 |
| Nijemci | 2 | 10 |
| Poljaci | 2 | 1 |
| Romi | 0 | 0 |
| Rumunji | 0 | 0 |
| Rusi | 0 | 1 |
| Rusini | 0 | 0 |
| Slovaci | 0 | 4 |
| Slovenci | 3 | 0 |
| Srbi | 1 | 1.359 |
| Talijani | 435 | 2 |
| Turci | 0 | 0 |
| Ukrajinci | 0 | 1 |
| Vlasi | 2 | 0 |
| Židovi | 0 | 1 |
| Ostali | 6 | 8 |
| Izjasnili se u smislu vjerske pripadnosti | / | 2 |
| Ne izjašnjavaju se | 41 | 21 |
| Nepoznato | 8 | 9 |

*Izvor: DZS*

Ako se promatra broj stanovnika po naseljima, može se uočiti da najveći broj stanovnika živi u naseljima Gornji Karin (1.125), Kruševo (1.112), te Obrovac (996). U ostalim naseljima disperzirano je po manje od 200 stanovnika, ali ono što je zanimljivo jest podatak da je u među popisnom razdoblju taj broj višestruko porastao za svaki od naselja. Detaljan prikaz kretanja broja stanovnika u zadnjem među popisnom razdoblju po naseljima Grada Obrovca prikazan je na Grafikonu 2.

Grafikon 2 Ukupan broj stanovnika Grada Obrovca prema popisima stanovništva iz 2001. i 2011. godine

*Izvor: DZS*

Pregledom migracijskih kretanja ovog područja, može se uočiti kako su najveće emigracije s analiziranog područja zabilježena prema drugim jedinicama lokalne samouprave u RH (84), a nešto manje u inozemstvo (51). Kako je trend iseljavanja veći od trenda doseljavanja na području Grada Obrovca, na oba popisa je migracijski saldo negativan. Negativna vrijednost se značajno smanjila u 2011. godini u odnosu na 2001., ali bez obzira na postotnu promjenu i dalje svojim predznakom ukazuje na nepovoljne migracijske trendove koji zajedno sa ostalim pokazateljima navedenim u ovom poglavlju kreiraju širu sliku stanja u Gradu Obrovcu.

Grafikon 3 Migracijska obilježja stanovništva Grada Obrovca

*Izvor: DZS*

U Gradu Obrovcu je broj umrlih u cijelom promatranom razdoblju veći od broja rođenih, što znači da je prirodni prirast negativan. Tijekom cijelog promatranog razdoblja u opadanju je broj umrlih, no ne može se pozitivno odraziti na prirodni prirast sve dok je taj trend popraćen i konstantnim padom broja rođenih za to razdoblje. Detaljni podaci o prirodnom kretanju stanovništva Grada Obrovca prikazani su na grafikonu 4.

Grafikon 4 Prirodno kretanje stanovništva Grada Obrovca

*Izvor: DZS*

1. Gospodarstvo

## Analiza poslovnih subjekata

Gospodarski razvoj jedinica lokalne samouprave uvjetovan je geoprometnim položajem, klimatskim obilježjima, prirodnim resursima, tržišnim uvjetima te infrastrukturom koja je izgrađena u korist razvoja gospodarstva. U ovom poglavlju prikazana je detaljna analiza trgovačkih društava, obrtništva, zadruga, institucija koje pružaju podršku poduzetništvu, poljoprivredna djelatnost, turizam, te stanje na tržištu rada u Gradu Obrovcu.

### Trgovačka društva

Gospodarstvo Grada Obrovca ne bilježi značajne promjene u razdoblju od 2011. do 2014. godine. Danas na području Grada prevladavaju sljedeće djelatnosti: administrativne i pomoćne uslužne djelatnosti (16,98 %), djelatnosti pružanja smještaja (16,98 %), građevinarstvo (15,09 %), te prerađivačka industrija (13,20 %). Grafikon 5 detaljno prikazuje strukturu gospodarstva Grada Obrovca, razvrstano po djelatnostima koje obavljaju.

Grafikon 5 Struktura gospodarstva Grada Obrovca u 2014. godini

*Izvor: FINA*

Poduzetnici sa sjedištem u Gradu Obrovcu registraciju poduzeća vrše u upisom u Trgovački sud u Zadru. Na području Grada Obrovca u 2014. godini registrirana su bila 53 poduzetnika sa 161 zaposlenikom. U istoj godini ostvareno je 84.543.862,00 kn prihoda, što je povećanje za 22,46 % u odnosu na prethodnu godinu. Broj zaposlenih od 2012. godine bilježi trend pada, a nepovoljan trend može se uočiti i u neto dobiti koja je negativna za cijelo promatrano razdoblje i ta vrijednost se u posljednjoj promatranoj godini (2014.) povećala za 19,71 % u odnosu na početnu godinu (2011.).

Tablica 4 Ukupni broj poduzetnika u Gradu Obrovcu

| Kategorija/Godine | 2011. | 2012. | 2013. | 2014. |
| --- | --- | --- | --- | --- |
| Broj subjekata | 55 | 53 | 54 | 53 |
| Broj zaposlenika | 238 | 168 | 160 | 161 |
| Ukupni prihodi (u kn) | 76.175.309 | 52.197.540 | 69.553.613 | 84.543.862 |
| Neto dobit (u kn) | -29.639.752 | -23.095.765 | -30.992.614 | -36.917.839 |

*Izvor: FINA*

Od ukupno 53 registrirana poduzeća na području Grada Obrovca, njih 48 je registrirano je kao mikro poduzeće, a preostalih 5 kao mala poduzeća. Njih 79 % odnosi se na društvo s ograničenom odgovornošću, a druga najzastupljenija kategorija je jednostavno društvo s ograničenom odgovornošću sa udjelom od 11 % u ukupnom broju registriranih poduzeća.

### Obrtništvo

Obrtnici čije je sjedište na području Grada Obrovca registraciju vrše upisom u Obrtnički komoru u Zadru. Prema podacima Obrtnog registra, broj registriranih obrta na području Grada Obrovca je 66.

Grafikon 6 Broj obrta po registriranoj djelatnosti na području Grada Obrovca

*Izvor:* [*http://or.minpo.hr*](http://or.minpo.hr)

Ako se pregleda grafikon 6, može se uočiti kako je najzastupljenija djelatnost registriranih obrta „Djelatnost pružanja smještaja te pripreme i usluživanja hrane“ sa 21 registriranim obrtom, a prati je i djelatnost „Trgovina na malo, osim trgovine motornih vozila i motocikala“ sa 15 registriranih obrta. U kategoriji „Ostalo“ na grafikonu su zbirno prikazane djelatnosti manje vrijednosti.[[2]](#footnote-2)

### Zadruge

U Gradu Obrovcu je 2007. godine registrirana poljoprivredna zadruga Žegar. Zadruga broji 15 zadrugara i 3 zaposlenika na funkcijama upravitelja, knjigovođe i strojara.

Zadruga je pokrenuta s ciljem revitalizacije Žegarskog polja koji je u povijesti imao značajnu ulogu razvoja cijelog Obrovačkog kraja i s ciljem okupljanja poljoprivrednih proizvođača Obrovačkog kraja, pomoći u nabavi repromaterijala te u plasmanu njihovih proizvoda. Jedan od zadataka zadruge je i informativnog karaktera, okupljanje na stručnim predavanjima i dostavljanje neophodnih informacija o novostima koje su vezane uz poljoprivredu i ruralni razvoj općenito. Djelatnosti koje zadruga ima registrirane su uzgoj žitarica, mahunarki i uljanog sjemenja.

Zadruga od vlastitih proizvoda ima svježi kupus kojeg reže i prodaje za preradu-kiseljenje kupusa. Ostalih vlastitih proizvoda nema ali je u stanju sve ponuđene količine proizvedenih proizvoda na ovom području otkupiti, preraditi i plasirati na tržište. Također, zadruga nudi i usluge obavljanja svih poljoprivrednih radova (oranje, frezanje, tanjuranje, košnja trave, transport drva i sl.)

Zadruga se bavi isključivo sadnjom kupusa. Sadi oko 60.000 komada kupusa za što je potrebno tri hektara zemlje. Zadruga zbog nedostatka obrtnih sredstava nije u mogućnosti povećati proizvodnju. Strojevi su donirani od Sekretarijata za izbjegle i raseljene osobe republike Srbije.

Zadruga je u 2014./2015. godini s Gradom Obrovcem napravila dodatan iskorak i to u čišćenju kanala u Žegarskom polju. Kanali su produbljeni čime je riješen problem poplava u polju, a stvoreni su i dodatni resursi za navodnjavanje. Svoju proizvodnju u Žegarskom polju zadruga navodnjava po sistemu kap na kap. Vlasnici kompletnog zemljišta u Žegarskom polju su privatne osobe i pitanje zemljišta za obradu se rješava putem Ugovora o najmu i plodo uživanju.

Poteškoće u radu su uglavnom financijske prirode, a od velikog značaja je financiranje rada iz gradskog proračuna. Sredstva koja su dodijeljena su dostatna za tekući rad, no teret zadruzi predstavljaju porezna dugovanja prema državi koja su nastala u prošlosti. Predviđanja za buduće poslovanje su optimistična, pa se očekuju i povećanja proizvodnje, zapošljavanja i stabilizacija poslovanja zadruge.

### Institucije i mjere za podršku poduzetništvu

Na području Grada Obrovca nalaze se tri poduzetničke zone.

Poduzetnička zona Karlovac (7,5 ha) i Brčić (28 ha) nalaze se u Kruševu i naslonjene su jedna na drugu. Prema podacima Grada Obrovca, u 2014. godini u zoni Karlovac su bila aktivna dva pravna subjekta i šest zaposlenika. Do poduzetničke zone riješena su infrastrukturna pitanja ceste, struje i vode, a nedostaju odvodnja i telekomunikacije. Iako je u fazi operativnog funkcioniranja, infrastruktura u samoj zoni nije adekvatna. Infrastrukturno stanje u poduzetničkoj zoni Brčić je identično kao i u poduzetničkoj zoni Karlovac, a obje su gospodarsko-proizvodne namjene.

Zona Stražbenica prostire se na površini od 24 ha, nalazi se na području Deringaja i industrijske je namjene. Namijenjena je izgradnji solarne elektrane, a pripremne radnje se rješavaju na državnoj razini.

## Poljoprivreda i ruralni razvoj

Poljoprivredna tla u Gradu Obrovcu pripadaju smeđem tipu: crvenici, redzini i crnici. Ako se gleda generalno, ovo područje je pogodno za uzgoj svih submediteranskih kultura osim masline.

Bavljenje voćarstvom i maslinarstvom je moguće na manjem broju lokacija koja su zaštićena od nepovoljnog utjecaja bure. Zbog posljedica rata je došlo do propadanja 90 % vinograda, a njihova revitalizacija bi zahtijevala okrupnjavanje zemljišta za potencijalnu veću proizvodnju. Razvoj vinogradarstva je moguć na manjem prostoru i to lokacijama Donje Polje, Kruševo i Otišina.

Razvoj povrćarstva usmjeren je na područje Žegarskog polja, polje Krupa i manjih parcela uz Zrmanju zbog vodnih potencijala Zrmanje i Krupe za navodnjavanje, naročito kultura kao što su kupus, krumpir i kupusnjače.

Da je poljoprivreda imala važnu ulogu u razvoju Grada Obrovca u povijesti, potvrđuje i autohtona sorta Žegarskog kupusa koji pripada grupi pravih mediteranskih kupusa i potječe od prvih kupusa koji su prošireni još za vrijeme Rimskog Carstva. Polovicom 20. stoljeća se proizvodio na oko 30 ha i uzgajao se samo na području Žegarskog polja i Bukovice. Sorta nije upisana u sortnu listu Republike Hrvatske i zbog toga stanje populacije nije poznato. Spada u kasne sorte slatkog okusa, koristi se za svježu potrošnju i kiseljenje, dok je u skladištenju i transportu vrlo izdržljiv. Uzgoj je prilagođen tlima slabije plodnosti i skromnih zahtjeva prema vlazi, pa se može uzgajati u ekstenzivnim uvjetima. Žegarski kupus po svojoj izvanrednoj kvaliteti (visok udio masti, bjelančevina i vitamina C, te povoljnim mogućnostima skladištenja) predstavlja potencijal ovog kraja koji je potpuno zanemaren, a njegovoj popularizaciji bi doprinos dao upis u Sortnu listu Republike Hrvatske. Danas Žegarsko polje nije raspoloživo za veće količine proizvodnje, prvenstveno zbog rascjepkanosti vlasništva.

**Poljoprivreda**

U nastavku su prikazane trenutno raspoložive poljoprivredne površine i gospodarstva koja su aktivna, stanje u stočarstvu, pčelarstvu i gospodarskim kulturama koje su danas najzastupljenije.

Ukupna raspoloživa poljoprivredna površina na području Grada Obrovca iznosi 972,28 ha, što je 3,33 % poljoprivrednog zemljišta Zadarske županije. Od ukupne poljoprivredne površine na području Grada Obrovca, 74,22 % odnosi se na Krški pašnjak, odnosno ekstenzivni pašnjak na području krša koji je prekriven niskim raslinjem i/ili stijenama i/ili drvećem, kojima stoka može prolaziti te su obrasle travom i/ili biljem pogodnim za ispašu stoke.[[3]](#footnote-3) Osim krških pašnjaka, velik udio (12,62 %) u ukupnoj površini odnosi se na livade. Tablica 5 prikazuje poljoprivredne površine na području Grada Obrovca i Zadarske županije po vrsti i površinama.

Tablica 5 Poljoprivredne površine i poljoprivredna gospodarstva na području Grada Obrovca

| Vrsta poljoprivrednog zemljišta | Grad Obrovac | | Županija | |
| --- | --- | --- | --- | --- |
| Površina ARKOD parcela (ha) | Broj ARKOD parcela | Površina ARKOD parcela (ha) | Broj ARKOD parcela |
| Oranica | 46,28 | 240,00 | 4.930,52 | 11.533,00 |
| Staklenik na oranici | 0,44 | 4,00 | 27,38 | 159,00 |
| Livada | 122,74 | 467,00 | 2.184,32 | 5.344,00 |
| Krški pašnjak | 722,03 | 989,00 | 15.328,75 | 9.557,00 |
| Vinogradi | 2,89 | 29,00 | 1.524,1 | 3.975,00 |
| Iskrčeni vinograd | 0 | 0 | 12,3 | 19,00 |
| Maslinik | 62,85 | 214,00 | 2.950,26 | 12.383,00 |
| Voćne vrste | 9,96 | 47,00 | 1.424,8 | 3.130,00 |
| Rasadnik | 0 | 0 | 7,92 | 7,00 |
| Miješani trajni nasadi | 5,26 | 20,00 | 159,01 | 659,00 |
| Ostalo zemljište | 0,34 | 4,00 | 646,34 | 368,00 |
| Ukupno | 972,78 | 2.014,00 | 29.195,64 | 47.129,00 |

*Izvor: ARRKOD na dan 20. 04. 2016. godine*

U Gradu Obrovcu trenutno je aktivno 315 poljoprivrednih gospodarstava, od kojih su prema vrsti najzastupljenija obiteljska gospodarstva. Obiteljskih gospodarstava ima 311, te čine udio od 4 % svih Obiteljskih gospodarstava registriranih u Županiji.

Tablica 6 Broj poljoprivrednih gospodarstava prema vrsti u Gradu Obrovcu i Zadarskoj županiji

| Vrsta poljoprivrednog gospodarstva | Broj PG-ova u JLS-u | Broj PG-ova u Županiji |
| --- | --- | --- |
| Obiteljsko gospodarstvo | 311 | 7.380 |
| Obrt | 1 | 58 |
| Ostali | 0 | 10 |
| Trgovačko društvo | 2 | 69 |
| Zadruga | 1 | 31 |

*Izvor: ARKKOD na dan 20. 04. 2016. godine*

**Ljudski resursi u poljoprivredi**

Grafikon 7 nam daje pregled obrazovne strukture članova poljoprivrednih gospodarstava. Iz grafikona je vidljivo kako najveći broj članova poljoprivrednih gospodarstava ima završenu srednju školu, a najmanji broj višu školu. Iz postojeće obrazovne strukture može se iščitati potreba za poboljšanjem obrazovne strukture nositelja poljoprivrednih gospodarstava. Ona je nužna kako bi se napravio korak naprijed prema suvremenim tehnologijama i izazovima s kojima se poljoprivrednici svakodnevno susreću.

Grafikon 7 Poljoprivredna gospodarstva po stručnoj spremi

*Izvor: ARKKOD na dan 20. 04. 2016. godine*

Uz postojeću obrazovnu strukturu, važan pokazatelj trenutnog stanja u poljoprivredi je i dobna struktura koja je prikazana na grafikonu 8. Iz grafikona se može uočiti da udio nositelja poljoprivrednih gospodarstava mlađih od 40 godina nije na zavidnoj razini (8 %), što u kombinaciji sa nepovoljnom obrazovnom strukturom može dovesti u pitanje njihove upravljačke vještine i utjecaj na dugoročni razvoj sektora.

Najveći udio u starosnoj strukturi zauzima upravo kategorija nositelja starijih od 65 godina, a slijede je kategorije nositelja u dobi 61 - 65 godina (13 %), te kategorija od 56 do 60 godina sa udjelom od 11 %. Detaljan prikaz gospodarstava po dobi nositelja u Gradu Obrovcu prikazan je grafikonom 8.

Grafikon 8 Broj poljoprivrednih gospodarstava po dobi nositelja

*Izvor: ARKKOD na dan 20. 04. 2016. godine*

**Biljna proizvodnja-kulture**

Ako se promatraju kulture koje su najzastupljenije u poljoprivrednim gospodarstvima Grada Obrovca, radi se o krškim pašnjacima i livadama koji su pogodni za ispašu stoke. Od ostalih kultura najzastupljenije su masline i djetelina koja se uzgaja u 33 poljoprivredna poduzeća u svrhu osiguravanja dovoljne količine hrane za stoku ili „zelenu gnojidbu“ [[4]](#footnote-4). Ni jedno od gospodarstava nema registriranu ekološku proizvodnju, a kupus koji je nekada bio okosnica poljoprivrednog razvoja, uzgaja se u tek tri poljoprivredna gospodarstva. Tablica 8 daje detaljan prikaz broja poljoprivrednih gospodarstava po kulturama koje uzgaja.

Tablica 8 Broj poljoprivrednih gospodarstava po kulturama na dan 31. 12. 2015. godine

| Kultura/obilježje krajobraza | Broj poljoprivrednih gospodarstava |
| --- | --- |
| Aronija | 9 |
| Blitva | 1 |
| Češnjak | 2 |
| Djetelina | 33 |
| Grah | 2 |
| Grašak | 1 |
| Jabuke | 1 |
| Ječam-jari | 5 |
| Ječam-ozimi | 5 |
| Kelj | 1 |
| Krški pašnjak | 123 |
| Krumpir | 11 |
| Kućni vrt | 11 |
| Kukuruz | 14 |
| Kupus | 3 |
| Livade | 83 |
| Lubenice | 1 |
| Lucerna | 2 |
| Luk | 1 |
| Maslina | 39 |
| Orah | 4 |
| Paprika | 1 |
| Pašnjaci | 1 |
| Plemenita vinova loza | 10 |
| Poriluk | 1 |
| Pšenica-ozima | 2 |
| Rajčica | 2 |
| Raž-jara | 1 |
| Salata | 1 |
| Šljive | 3 |
| Šipak | 1 |
| Smilje | 1 |
| Smokva | 5 |
| Trave i travolika paša | 6 |
| Trešnja | 2 |
| Tritikale-ozime | 1 |
| Ugar | 3 |
| Višnja | 1 |
| Zob-jara | 2 |
| Zob-ozima | 1 |

*Izvor: ARKKOD na dan 20. 04. 2016. godine*

**Stočarstvo**

Stočarstvo u Zadarskoj županiji ima dugu tradiciju koja je održana do danas zahvaljujući vrijednim resursima. Za Obrovac se može reći da je jedno od većih imena Zadarske županije kada je u pitanju stočarstvo kao tradicionalna gospodarska grana, naročito zbog ondašnjeg najvećeg stočnog sajma u bivšoj državi i organiziranog otkupa i izvoza jaretine u inozemstvo.

U razdoblju prije Domovinskog rata ova područja bilježila su više od 20.000 ovaca i koza, te 2.000 goveda. Velike površine pašnjaka pogoduju bavljenju stočarstvom, a posebno kozarstvom i ovčarstvom. Danas je na razini županije registrirano ukupno 116.926 grla stoke, od čega Obrovac sudjeluje tek s 1,18 %. Kao i na razini Županije, u Gradu Obrovcu su najzastupljenije vrste stoke koze i ovce. U prilog njihovoj brojnosti idu i velike površine prethodno analiziranih krških pašnjaka i livada koji su velikim površinama zastupljeni na prostoru Grada Obrovca. Grafikon 10 daje detaljan prikaz broja grla stoke po vrstama i broju poljoprivrednih gospodarstava na razini Grada Obrovca i Zadarske županije.

Grafikon 9 Stočarstvo Grada Obrovca

| Vrsta stoke | Broj grla u Gradu Obrovcu | Broj PG-ova u Gradu Obrovcu | Broj grla u Zadarskoj županiji | Broj PG-ova u Zadarskoj županiji |
| --- | --- | --- | --- | --- |
| Drugo | 0 | 0 | 0 | 0 |
| Govedo | 7 | 8 | 4.501 | 396 |
| Kokoši/pileći | 0 | 0 | 141 | 7 |
| Konji | 1 | 1 | 99 | 30 |
| Koze | 417 | 11 | 13.678 | 381 |
| Magarci/Mule/Mazge | 2 | 1 | 280 | 67 |
| Ovce | 895 | 11 | 98.185 | 1.719 |
| Pure | 0 | 0 | 0 | 0 |
| Svinje | 0 | 0 | 42 | 5 |
| Ukupno | 1.386 | 32 | 116.926 | 2.605 |

*Izvor: ARKKOD na dan 20. 04. 2016. godine*

**Pčelarstvo**

U Gradu Obrovcu ukupno se 3 poljoprivredna gospodarstva bave pčelarstvom i imaju ukupno 272 košnice, što predstavlja 8,1 % ukupnih pčelinjih zajednica županije. U njima se godišnje proizvede u prosjeku 5440 kg meda, što je 8,1 % ukupno proizvedenog meda u Županiji.[[5]](#footnote-5)

Tablica 7 Pčelarstvo u Gradu Obrovcu

| Kategorija | Grad Obrovac | Zadarska županija |
| --- | --- | --- |
| Broj PG-a | 3 | 56 |
| Broj košnica | 272 | 3.358 |
| Proizvodnja meda u kg | 5.440 | 67.160 |

*Izvor: ARKOD na dan 20. 04. 2016. godine*

**Ribarstvo**

Prema dostupnim podacima Uprave za ribarstvo Republike Hrvatske, u Gradu Obrovcu ne postoje registrirani ovlaštenici gospodarskog ribolova. U 2014. godini, u Obrovcu je evidentiran ulov 3.420 tona školjkaša i ostalih mekušaca, dok za ostale godine podaci nisu dostupni.

Karinsko i Novigradsko more, dio su akvatorija koje područje Grada Obrovca obrubljuje, a obiluju školjkašima i ribom. Zatvorenost mora i prirodne karakteristike pogoduju potencijalu razvoja djelatnosti uzgoja ribe i školjaka i kao takvi su prepoznati u ciljevima prostornog plana Zadarske županije.

## Turizam

Povoljan geoprometni položaj, živopisan krajolik i atraktivna ponuda koja se zasniva na aktivnom turizmu dovoljne su predispozicije za razvoj Obrovca kao turističkog grada. Uz turističku ponudu, potencijal ovoga Grada je i valorizacija njegove bogate povijesne i kulturne baštine koja bi se trebala na adekvatan način približiti posjetiteljima. Uz ove pretpostavke, priču dodatno može zaokružiti sve popularniji ekoruralni turizam koji uz pomoć stvaranja dodane vrijednosti proizvoda primarne poljoprivrede spaja nekoliko gospodarskih potencijala u jedan prepoznatljivi proizvod.

Dolasci i noćenja domaćih i stranih turista jedan su od vrlo važnih mjerila za sektor turizma svake destinacije i predstavljeni su u tablici 9. Može se uočiti kako su dolasci u konstantnom porastu tijekom cijelog promatranog razdoblja, a prati ih i rast noćenja u istom razdoblju. Broj dolazaka je povećan u 2015. godini u odnosu na 2011. godinu za 72 %, ali gosti se ne zadržavaju duže u Obrovcu. Strani turisti tijekom cijelog razdoblja imaju uvjerljivo veći broj dolazaka i noćenja od domaćih gostiju za promatrano razdoblje.

Tablica 9 Dolasci i noćenja domaćih i stranih turist od 2011. do 2015. godine

|  |  |  |  |  |
| --- | --- | --- | --- | --- |
|  | Grad Obrovac | | | |
| **Godina** | **Kategorija** | **Ukupno** | **Domaći turisti** | **Strani turisti** |
| 2011. | Dolasci | 3.074 | 600 | 2.474 |
| Noćenja | 22.122 | 3.413 | 18.705 |
| 2012. | Dolasci[[6]](#footnote-6) | z | z | z |
| Noćenja | z | z | z |
| 2013. | Dolasci | 7.013 | 997 | 6.016 |
| Noćenja | 63.821 | 6.288 | 57.533 |
| 2014. | Dolasci | 9.150 | 1.200 | 7.950 |
| Noćenja | 78.688 | 7.730 | 70.958 |
| 2015. | Dolasci | 10.814 | 1.547 | 9.267 |
| Noćenja | 82.247 | 10.337 | 71.910 |

*Izvor: DZS*

Analizom podataka Turističke zajednice Grada Obrovca iz 2014. godine, uočeno je da su najbrojniji turisti Srbi s ostvarenih 1.662 dolazaka i 22.427 noćenja. Više dolazaka od njih ostvarili su Slovenci (1.715), ali su se u Gradu Obrovcu zadržali kraće, tj. ostvarili su 49 % noćenja manje (11.511). Na grafikonu 10 prikazana su noćenja i dolasci najbrojnijih stranih turista u 2014. godini.

Grafikon 10 Najbrojniji turisti u Gradu Obrovcu po ostvarenim dolascima i noćenjima u 2014. godini

*Izvor: Hrvatska turistička zajednica*

Smještaj za goste Grada Obrovca nije raznolik, pa oni mogu birati između turističkih apartmana i jednog kampa sa ukupno 44 ležaja u 2015. godini. Nekadašnji hotel „Kanjon Zrmanje“ koji je smješten u samom centru Obrovca, trajno je zatvoren. Hotel je osim 60 kreveta gostima nudio restoran sa 100 mjesta i konferencijsku salu za 80 osoba.

Od ukupno 200 turističkih apartmana u Gradu Obrovcu, u 2015. godini su najzastupljeniji apartmani kategorizirani sa 2\* (46 %) i 3\* (52 %).

Gastronomska ponuda Obrovca je skromna, pa tek 10 restorana omogućava turistima uživanje u autohtonim jelima. Jedan od lokalnih restorana orijentiran je i na poslovni turizam, pa u tu svrhu pruža ugostiteljske usluge s kapacitetom popunjenosti do 300 osoba. Uglavnom se radi o konobama, buffetima i poljoprivrednim gospodarstvima koji nude domaći sir, jaretinu, jela ispod peke i jela sa žara. Turističku ponudu upotpunjavaju i izletišta, među kojima je i izletište „Dolovi“ koje se nalazi poviše kanjona rijeke Krupe u selu Golubići. Izletište uz izvornu gastronomsku ponudu omogućava i relaksaciju u prirodi i obiteljskoj atmosferi u kojoj se usluga pruža. Izletište „Slapovi Zrmanje“ nalazi se u selu Muškovci i osim gastronomske ponude svojim posjetiteljima omogućava i aktivan odmor. Na raspolaganju imaju noćenje u sobama i kampu, vožnju kanuima i biciklima, te posjet nekima od organiziranih izleta u prirodi.

U Gradu Obrovcu je prepoznata i potreba za zadovoljavanjem sve veće potražnje za proizvodima i uslugama u eko i ruralnom turizmu i pogodnostima koje pruža za sve veći broj posjetitelja. Na grafikonu 11 prikazani su i objekti čiji su djelatnici prepoznali povijesne, kulturne i tradicijske vrijednosti i ponudili ih posjetiteljima ovog ruralnog područja.

Grafikon 11 Broj objekata koji pružaju usluge u eko i ruralnom turizmu u Gradu Obrovcu

*Izvor: Hrvatska turistička zajednica*

Bogata povijest rezultirala je kulturnom ponudom Grada Obrovca koja se temelji na 20 službeno zaštićenih kulturnih dobara i manifestacijama koje su višegodišnjim održavanjem prerasle u tradiciju i opisani su u poglavlju 3. Društvena djelatnost.

Najposjećenija kulturna dobra u Gradu Obrovcu su:

* Stari Obrovac i Klisina: ostaci srednjovjekovnog grada sa podgrađem. Nekoliko kilometara uzvodno nalaze se ostaci srednjovjekovne utvrde Klisine s ostacima mosta. Utvrda je izvana kružna, a iznutra je osmerokutnog oblika.
* Tvrđava Kurjakovića: ostaci srednjovjekovne tvrđave koja se uzdiže na brežuljku iznad današnjega naselja. Tvrđava je svjedočanstvo bogate povijesti i s vremenom je mijenjala svoj izgled.
* Cvijina gradina: Arheološki lokalitet koji je liburnsko-rimsko naselje smješteno na dominantnoj koti od 356 metara nadmorske visine. Omogućavao je preglednost širega područja prema sjeveru i sjeveroistoku na Velebit te na zapad na područje uz Novigradsko more. Uz povoljan strateški položaj, naselje je imalo i dobru prirodnu konfiguraciju (naselje je bilo zaštićeno liticama i bedemima).
* Kudin most: nalazi se podno sela Golubić na rijeci Krupi. Most je sagrađen na prijelazu iz 18. u 19. stoljeće u suhozidnoj tehnici. Ukupno je dug 109 m i širok oko 1,5 m. U prošlosti je most služio za prijelaz ljudi i stoke između brojnih zaselaka sela Golubića i Žegar. Legenda kaže da je most sagradio zaljubljeni mladić Kude kako bi mogao odlaziti na drugu obalu svojoj djevojci.


Obrovačko područje pogodno je i za nautički turizam. Šetnica na lijevoj obali Zrmanje je uređena i opremljena priključcima za vodu i struju. Rijeka Zrmanja je plovna od ušća do mosta za male i velike brodove. U svojoj ponudi, Obrovac posjetiteljima nudi i OFF-road uzlete džipovima uz ručak, gađanje lukom i strijelom itd. U ponudi su također tematski parkovi: izleti brodom, povratak prirodi (razgledavanje Grada uz zadržavanje na lokacijama gdje su se snimali filmovi Winnetou) i bajka u kanjonu.

Razvijeni su i sportski i pustolovni turizam pa se posjetitelji mogu okušati u nekim od sljedećih sadržaja:

* Rafting (od ožujka 2016. godine)
* Kanu Safari
* Veslanje na dasci
* Sportski ribolov
* Pješačenje
* Kombinirane izletničke ture
* Treking
* Sportski ribolov
* Penjanje
* Rekreacija

Za sve cikloturiste, Obrovac u ponudi ima biciklističku stazu ukupne duljine 45 km. Biciklistička staza počinje u Muškovcima iznad akumulacijskog jezera, prolazi preko naselja Muškovci i Golubić sve do Kudinog mosta do kojeg se ne može biciklom, zbog čega ih je potrebno ostaviti na kraju asfaltnog puta. Put do Kudinog mosta je označen planinarskim markacijama. Nakon Golubića, biciklistička staza posjetitelje vodi do manastira Krupa i izvora rijeke Krupe. Završna točka je Kaštel Žegarski, nakon čega staza vodi do početne točke. Slika 2 prikazuje kartu sa označenom rutom biciklističke staze u Obrovcu.

Slika 2 Biciklistička staza u Obrovcu



*Izvor: http://www.dinaridestrails.org*

Sastavni dio ponude je i kupališno rekreativni turizam obližnjeg Karinskog i Novigradskog mora. Grad Obrovac ima 12 uređenih kupališta, sa ukupnom duljinom obale od 1400 m i 2300 metara plaže. Ni jedno od kupališta nije označeno plavom zastavom koja je vrlo cijenjena turistička markica pri odabiru destinacije.

U Gradu ne postoji turistički informativni centar koji bi informirao prolaznike i turiste o ponudi, smještaju, aktualnim zbivanjima, osiguravanju promotivnih materijala i turističkih karti već po njihovu dolasku. Djelatnosti turističke agencije obavljaju tri poduzeća na ovom području.

Grad Obrovac na svom području ima i potencijalnu lokaciju lječilišnog turizma - Karin Gornji, utemeljen na kvalitetnom ljekovitom blatu. Dobrobiti Karinskog blata su dragocjena sredstva kod liječenja niza bolesti: funkcionalna oštećenja i bolesti lokomotornog sustava, kožne bolesti, anemija, kronične bolesti žučnih puteva itd.

Lovni turizam je također sastavni dio ponude Grada. Zbog vrsta divljači koje su ovdje prisutne (divlji zec i ptice) i blizine Italiji, Talijanskim lovcima je Obrovac omiljena destinacija. Na području Grada Obrovca djeluje Lovačko društvo „Kamenjarka“. Obrovac se može pohvaliti i ponudom u segmentu filmskog turizma, ponudom obilazaka lokacija Zrmanje na kojima su snimani kadrovi poznatih filmova među kojima je i Winnetou.

## Tržište rada

Prema izvješću Hrvatskog zavoda za statistiku iz 2011. godine u Gradu Obrovcu je ukupno bilo zaposleno 899 osoba, dok je prema Godišnjaku Hrvatskog zavoda za zapošljavanje iz 2011. godine na ovom području bilo 600 nezaposlenih. U nastavku su detaljno obrađena poglavlja o zaposlenim i nezaposlenim stanovnicima Grada Obrovca.

**Zaposleno stanovništvo**

Tablica 10 prikazuje strukturu stanovništva na području Grada Obrovca prema njihovom položaju u zaposlenju i starosnoj dobi za 2011. godinu. Prema statistici, 2011. godine je bilo zaposleno 899 osoba, od čega se 16,35 % odnosilo na dobnu skupinu od 45 do 49 godina. Prema položaju u zaposlenju, prevladavali su Zaposlenici sa 82 %, a slijede ih Samozaposleni (osobe koje rade za vlastiti račun i poslodavci) sa 10 %.

Tablica 10 Zaposleni stanovnici prema starosti i položaju u zaposlenju, 2011. godina

| Starost | Ukupno | Zaposlenici | Samozaposleni | | Pomažući članovi obitelji | Ostale zaposlene osobe | Nepoznato |
| --- | --- | --- | --- | --- | --- | --- | --- |
| **Poslodavci** | **Osobe koje rade za vlastiti račun** |
| Ukupno | 899 | 737 | 32 | 58 | 11 | 38 | 23 |
| 15-19 | 6 | 6 | 0 | 0 | 0 | 0 | 0 |
| 20-24 | 67 | 59 | 2 | 1 | 2 | 1 | 2 |
| 25-29 | 101 | 90 | 3 | 2 | 1 | 3 | 2 |
| 30-34 | 120 | 95 | 7 | 4 | 2 | 6 | 6 |
| 35-39 | 127 | 106 | 5 | 7 | 0 | 4 | 5 |
| 40-44 | 118 | 104 | 1 | 6 | 2 | 3 | 2 |
| 45-49 | 147 | 122 | 3 | 9 | 2 | 9 | 1 |
| 50-54 | 105 | 80 | 7 | 11 | 1 | 5 | 1 |
| 55-59 | 66 | 48 | 3 | 8 | 1 | 5 | 1 |
| 60-64 | 38 | 25 | 0 | 9 | 0 | 2 | 2 |
| 65 i više | 4 | 2 | 1 | 1 | 0 | 0 | 0 |

*Izvor: DZS*

U tablici 11 je prikazana struktura zaposlenih po područjima djelatnosti, njihovoj spolnoj i dobnoj strukturi. Broj zaposlenih stanovnika dominira u područjima javne uprave i obrane (14, 68 %), trgovine na veliko i malo (13,12 %), te u prerađivačkoj industriji (12,46 %).

Dobno dominantna skupina u području Javne uprave i obrane su zaposleni u dobi od 35 do 49 godina, u Trgovini na veliko i malo skupina zaposlenih u dobi od 25 do 39, te u prerađivačkoj djelatnosti skupina zaposlenika od 30 do 49 godina.

Tablica 11 Zaposleni prema području djelatnosti, starosti i spolu, 2011. godina

| Područje djelatnosti | Ukupno | 15-19 | 20-24 | 25-29 | 30-34 | 35-39 | 40-44 | 45-49 | 50-54 | 55-59 | 60-64 | 65 i više |
| --- | --- | --- | --- | --- | --- | --- | --- | --- | --- | --- | --- | --- |
| Ukupno | 899 | 6 | 67 | 101 | 120 | 127 | 118 | 147 | 105 | 66 | 38 | 4 |
| A Poljoprivreda, šumarstvo i ribarstvo | 43 | 0 | 2 | 2 | 1 | 3 | 6 | 8 | 5 | 7 | 7 | 2 |
| B Rudarstvo i vađenje | 11 | 0 | 0 | 0 | 2 | 3 | 1 | 1 | 3 | 1 | 0 | 0 |
| C Prerađivačka industrija | 112 | 1 | 8 | 17 | 14 | 18 | 18 | 18 | 10 | 6 | 2 | 0 |
| D Opskrba električnom energijom, plinom, parom i klimatizacija | 43 | 0 | 0 | 3 | 3 | 2 | 2 | 11 | 7 | 11 | 4 | 0 |
| E Opskrba vodom, uklanjanje otpadnih voda, gospodarenje otpadom te djelatnost sanacije okoliša | 23 | 0 | 0 | 1 | 1 | 1 | 6 | 3 | 6 | 4 | 1 | 0 |
| F Građevinarstvo | 67 | 1 | 4 | 10 | 9 | 8 | 8 | 9 | 7 | 9 | 2 | 0 |
| G Trgovina na veliko i malo, popravak motornih vozila i motocikala | 118 | 1 | 14 | 20 | 24 | 19 | 12 | 11 | 10 | 4 | 3 | 0 |
| H Prijevoz i skladištenje | 54 | 0 | 2 | 5 | 4 | 13 | 6 | 7 | 7 | 5 | 5 | 0 |
| I Djelatnost pružanja smještaja te pripreme i usluživanja hrane | 60 | 2 | 14 | 7 | 16 | 6 | 1 | 8 | 5 | 1 | 0 | 0 |
| J Informacije i komunikacije | 5 | 0 | 0 | 0 | 1 | 1 | 3 | 0 | 0 | 0 | 0 | 0 |
| K Financijske djelatnosti i djelatnosti osiguranja | 17 | 0 | 1 | 1 | 1 | 1 | 4 | 4 | 4 | 1 | 0 | 0 |
| L Poslovanje nekretninama | 1 | 0 | 0 | 0 | 0 | 0 | 0 | 0 | 1 | 0 | 0 | 0 |
| M Stručne, znanstvene i tehničke djelatnosti | 19 | 0 | 4 | 2 | 3 | 3 | 2 | 2 | 2 | 1 | 0 | 0 |
| N Administrativne i pomoćne uslužne djelatnosti | 44 | 0 | 5 | 6 | 9 | 4 | 3 | 9 | 6 | 2 | 0 | 0 |
| O Javna uprava i obrana, obvezno socijalno osiguranje | 132 | 0 | 10 | 14 | 8 | 23 | 26 | 30 | 12 | 6 | 3 | 0 |
| P Obrazovanje | 51 | 0 | 0 | 4 | 5 | 5 | 5 | 7 | 13 | 4 | 8 | 0 |
| Q Djelatnosti zdravstvene zaštite i socijalne skrbi | 32 | 1 | 1 | 3 | 3 | 4 | 4 | 9 | 3 | 1 | 1 | 2 |
| R Umjetnost, zabava i rekreacija | 9 | 0 | 0 | 4 | 1 | 1 | 1 | 2 | 0 | 0 | 0 | 0 |
| S Ostale uslužne djelatnosti | 19 | 0 | 1 | 1 | 5 | 4 | 5 | 1 | 1 | 1 | 0 | 0 |
| T Djelatnosti kućanstava kao poslodavca, djelatnosti kućanstva koja proizvode različitu robu i obavljaju različite usluge za vlastite potrebe | 1 | 0 | 0 | 0 | 0 | 1 | 0 | 0 | 0 | 0 | 0 | 0 |
| U Djelatnost izvanteritorijalnih organizacija i tijela | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| Nepoznato | 38 | 0 | 1 | 1 | 10 | 7 | 5 | 7 | 3 | 2 | 2 | 0 |

*Izvor: DZS*

**Nezaposleno stanovništvo**

Nezaposleno stanovništvo Grada Obrovca je u 2011. godini sačinjavalo 22 % radno aktivnog stanovništva. Tablice, grafikoni i izvješća Hrvatskog zavoda za zapošljavanje u nastavku predstavljaju trendove kretanja nezaposlenog stanovništva po godinama, spolu i obrazovanju.

Grafikon 12 prikazuje strukturu nezaposlenog stanovništva prema godinama. Broj nezaposlenih je pao za ukupno 31 % od početka (2011. godina) do kraja promatranog razdoblja (2015. godina). Prema izvješću HZZ-a na početku promatranog razdoblja se veći broj nezaposlenih odnosio na žene, no taj omjer se u 2015. godini poboljšao i iznosi 52,89 % naspram 47,1 % nezaposlenih muškaraca.

Grafikon 12 Nezaposleno stanovništvo Grada Obrovca po godinama

*Izvor: HZZ*

Grafikon 14 prikazuje nezaposleno stanovništvo Grada Obrovca prema razini obrazovanja od 2011. do 2014 godine. Najmanje nezaposlenih stanovnika tijekom cijelog promatranog razdoblja bilo je upravo onih sa završenim prvim stupnjem fakulteta, stručnim studijem i višom školom i onih sa završenim fakultetom, akademijom, magisterijem i doktoratom. Najveći broj nezaposlenih tijekom cijelog razdoblja činili su stanovnici sa zanimanjem do 3. god i školom za KV i VKV radnike, te stanovnici koji nemaju ni osnovnu školu.

*Grafikon 13 Nezaposleno stanovništvo Grada Obrovca prema razini obrazovanja*

*Izvor: HZZ*

**Analiza izvora prihoda stanovnika Grada Obrovca**

Iz tablice 12 vidljivo je da većina stanovnika na području Grada Obrovca nema prihode (33 %). Kategorije koje su najzastupljenije su, osim prihoda koji se ostvaruju stalnim radom, mirovine (28 %) i socijalne naknade (11 %). Od ukupnog broja stanovnika koji su bez prihoda, veći udio odnosi se na žene koje i u kategoriji stalnog rada ostvaruju manje prihoda.

Tablica 12 Izvori financiranja za život stanovnika Grada Obrovca, 2011. godina

| Glavni izvori sredstava za život | svi | m | ž |
| --- | --- | --- | --- |
| Ukupno stanovništvo | 4.323 | 2.174 | 2.149 |
| Prihodi od stalnog rada | 814 | 487 | 327 |
| Prihodi od povremenog rada | 282 | 186 | 96 |
| Prihodi od poljoprivrede | 84 | 56 | 28 |
| Starosna mirovina | 547 | 284 | 263 |
| Ostale mirovine | 649 | 282 | 367 |
| Prihodi od imovine | 4 | 2 | 2 |
| Socijalne naknade | 471 | 245 | 226 |
| Ostali prihodi | 131 | 53 | 78 |
| Povremena potpora drugih | 107 | 70 | 37 |
| Bez prihoda | 1.434 | 646 | 788 |
| Nepoznato | 1 | 1 | 0 |

*Izvor: DZS*

**Mirovinsko osiguranje**

Grafikon 14 prikazuje kretanje broja korisnika mirovine za razdoblje od 2013. do 2015. godine. Iz grafikona se može uočiti nagli rast broja osiguranika u 2014. godini, točnije za 3,37 % koji se nastavlja i u posljednjoj promatranoj godini. Sve navedeno ukazuje na smanjenje zaposlenja u ovom razdoblju.

Grafikon 14 Broj korisnika mirovine prema HZMO

*Izvor: Hrvatski zavod za mirovinsko osiguranje*

U 2015. godini je evidentirano 128 osoba koji imaju mirovinska primanja u statusu branitelja[[7]](#footnote-7). Iste godine je najviše stanovnika bilo zaposleno kod pravnih osoba (73,85 % osiguranika[[8]](#footnote-8)). U nastavku je prikazano kretanje broja osiguranika mirovinskog osiguranja na području Grada Obrovca u protekle tri godine. Svi podaci su evidentirani 31. prosinca za 2013., 2014. i 2015. godinu.

Grafikon 15 Osiguranici mirovinskog sustava na području Grada Obrovca od 2013.-2015 godine.

*Izvor: Hrvatski zavod za mirovinsko osiguranje*

Iz grafikona 15 vidljivo je da u 2014. godini broj osiguranika raste (za 5,31 %), nakon čega u 2015. ostvaruje blagi pad. Tijekom cijelog promatranog razdoblja je broj radnika kod pravnih osoba najveći.

1. Društvene djelatnosti

## Socijalna skrb

Javne potrebe Grada Obrovca u području socijalne skrbi i zdravstvene zaštite u 2015. godini odnosile su se na socijalnu i psihosocijalnu zaštitu građana, zaštitu zdravlja građana, skrb za hrvatske branitelje i promicanje vrijednosti Domovinskog rata i volonterstvo. U skladu s tim, osigurana su sredstva koja su dodijeljena Gradskom društvu Crvenog križa, Udruzi umirovljenika, Udruzi roditelja poginulih branitelja, HVIDR-i Obrovac, Udruzi slijepih Zadarske županije i Udruzi hrvatskih civilnih stradalnika domovinskog rata. Ukupno dodijeljena sredstva za socijalnu skrb u 2014. godini iznosila su 288.000,00 kuna, dok je u 2015. godini taj iznos povećan na 343.000,00 kuna.

U Gradu Obrovcu je za socijalno osjetljive skupine nadležan Centar za socijalnu skrb Zadar, odnosno podružnica Obrovac. Svakodnevni poslovi za koje je centar nadležan uključuju sve podneske koje se odnose na privremeno uzdržavanje, posredovanje, otuđenje imovine djece i odraslih pod skrbništvom, određivanje osobnog imena djeteta, smještaj djece, suglasnost za maloljetnički brak, poslovna sposobnost prije punoljetnosti, slučajevi nasilja u obitelji, prijave o kaznenim dijelima, zahtjeve za posvojenje i ostale javne poslove i mjere u njihovoj nadležnosti.

Podaci koji su dostupni za razdoblje 2011. - 2015. ukazuju na značajno smanjenje broja korisnika za sve vrste socijalne skrbi izuzev jednokratnih naknada i osobne invalidnine. Broj korisnika jednokratne naknade je u 2015. godini u odnosu 2011. godinu povećan za 62 %, dok je broj korisnika osobne invalidnine zabilježio rast za 21 % u promatranom razdoblju. Tablica 13 prikazuje kretanje broja korisnika socijalne skrbi u razdoblju 2011. - 2015. godine.

Tablica 13 Broj korisnika socijalne skrbi prema vrstama socijalne skrbi na području Grada Obrovca od 2011.-2015. godine

|  |  |  |  |  |  |
| --- | --- | --- | --- | --- | --- |
| Kategorija/godina | 2011. | 2012. | 2013. | 2014. | 2015. |
| Minimalna naknada | 348 | 345 | 327 | 382 | 207 |
| Naknada za osobne potrebe korisnika smještaja | 6 | 8 | 5 | 3 | 3 |
| Jednokratna naknada (ukupno u tekućoj godini) | 81 | 109 | 117 | 283 | 213 |
| Naknade u vezi s obrazovanjem | 62 | 113 | 276 | 1 | 2 |
| Osobna invalidnina | 19 | 21 | 20 | 24 | 24 |
| Doplatak za pomoć i njegu | 271 | 268 | 263 | 261 | 251 |
| Status roditelja njegovatelja ili njegovatelja | 6 | 6 | 6 | 6 | 6 |
| Naknada do zaposlenja | / | / | / | / | / |
| Socijalne usluge (ukupno u tekućoj godini) | 80 | 95 | 68 | 65 | 60 |
| Broj djece - korisnika prava na privremeno uzdržavanje | 7 | 4 | 8 | 2 | / |

*Izvor: DZS*

Prema podacima koji su prezentirani u poglavlju *Demografija*  može se uočiti kako su se i koeficijent starenja i indeks starenja pogoršali. Kako je indeks starenja veći od 40 % i koeficijent starosti veći od 12 %, smatra se da je stanovništvo zašlo u proces starenja.

Ustanove za socijalnu skrb koje djeluju na području Grada Obrovca su Obiteljski dom za starije i nemoćne „Moja Nana“ i Gradsko društvo Crvenog križa.

Obiteljski dom za starije i nemoćne „Moja Nana“ nalazi se u naselju Karin Gornji i u privatnom je vlasništvu. Raspolaže smještajnim kapacitetom za 20 korisnika kojima je na raspolaganju smještaj u dvokrevetnim i trokrevetnim sobama i zapošljava 3 zaposlenika (2015. godina). Usluge koje su dostupne korisnicima su 24-satna medicinska skrb i njega, nadzor liječnika opće prakse, ovjera doznaka pri HZZO-u, transport liječniku i prilagođena prehrana.

Gradsko društvo Crvenog križaosnovano je 1992. godine u Obrovcu. Društvo skrbi o 400 građana i ima 2 zaposlena (2015. godina). Neovisna je i nevladina organizacija koja djeluje uz pomoć dobrovoljaca i profesionalno angažiranog osoblja. Društvo organizira i provodi razne oblike pomaganja građana u duhu humanizma i solidarnosti, u skladu sa temeljnim načelima Međunarodnog pokreta Crvenog križa. Radni uvjeti u kojima trenutačno djeluje Društvo nisu zadovoljavajući, prvenstveno zbog dotrajale opreme koja više ne služi svrsi. Također, postoji i problem nedostatka sredstava za rad, pa je broj korisnika kojima se pomaže ograničen u skladu s mogućnostima.

## Zdravstvo

**Zdravstvene ustanove**

Grad Obrovac na svom području ima dvije zdravstvene stanice: Dom zdravlja Zadarske županije RJ Obrovac i Ustanovu za primarnu zdravstvenu njegu u kući.

Dom zdravlja Zadarske županije osnovan je 1995. godine za trajno pružanje primarne razine zdravstvene zaštite. Radna jedinica Obrovac je do odluke Županije djelovala kao samostalna ustanova Dom zdravlja. Statusnom promjenom je 2004. godine Dom zdravlja Obrovac pripojen Domu zdravlja Zadarske županije i djeluje kao Radna jedinica.

Usluge koje pruža su: opća/obiteljska medicina, patronažna zdravstvena zaštita, stomatološka zdravstvena zaštita, zdravstvena zaštita žena i školska medicina. Korisnicima nisu omogućeni dodatni sadržaji kao što su produženo liječenje, palijativna skrb i prehrana, a nisu osigurana ni dežurstva i smještaj.

Ustanova za primarnu zdravstvenu njeguu kućiosnovana je 2007. godine i nalazi se u naselju Donji Karin. Namijenjena je provođenju zdravstvene njege i rehabilitacije po uputama doktora medicine. Povremeno po uputama doktora medicine može i stacionarno zbrinjavati bolesnike kojima je potrebna zdravstvena njega i rehabilitacija. U 2015. godini je u ustanovi bilo zaposleno 2 djelatnika.

Ljekarna Prima Pharme utemeljena je 1994. godine i na području Grada Obrovca ima jednu podružnicu u kojoj je zaposleno dvoje djelatnika.

Prema podacima Državnog zavoda za statistiku 2013. godine na području Grada Obrovca zabilježeno je ukupno 48 smrtnih slučajeva, a najveći postotak njih (46 %) bilo je kod ljudi koji su stariji od 80 godina. Ako se promatra uzrok smrti, može se reći da Obrovčani ne odstupaju od županijskog, ali ni hrvatskog prosjeka pa su najčešći uzroci njihove smrti bile bolesti cirkulacijskog sustava, a nakon njih novotvorine (neoplazme).

Najbliža Opća bolnica nalazi se u Zadru na cestovnoj udaljenosti od 45,14 km.

**Veterinarske ustanove**

Veterinarska ambulanta Obrovac zapošljava 3 djelatnika i obavlja djelatnosti preventivnog cijepljenja te internističke i kirurške zahvate te veterinarske usluge (krvne, mikroskopske i mikrobiološke pretrage, umjetno osjemenjivanje, stacionar  
za male životinje).

## Odgoj i obrazovanje

Analizom posljednja dva Popisa stanovništva utvrđeno je da broj djece u dobi 0-4 i 5-9 godina opada. U Gradu Obrovcu je broj djece u dobi 0-9 godina u među popisnom razdoblju smanjen za 29 %. Obrazovno odgojne kulture koje su dostupne na području Grada su jedan dječji vrtić, jedna osnovna škola, te jedna srednja škola. U sklopu proračuna, Grad izdvaja sredstva za učenike i studente u vidu sljedećih potpora:

* Nagrade učenicima srednje i osnovne škole
* Stipendije redovitim studentima
* Nabava knjiga za učenike srednjih škola

U nastavku je opisano trenutno stanje odgojno-obrazovne infrastrukture i programa na području Grada Obrovca.

**Predškolski odgoj**

Dječji vrtić Obrovac osnovan je 1996. godine i u javnom je vlasništvu. Ako se pogleda broj djece upisane u vrtić za razdoblje 2011.-2015. godine koji je prikazan na grafikonu 16, može se uočiti kako se značajniji rast bilježi tek u 2015. godini kada je ostvaren rast za 20 % u odnosu na prvu promatranu godinu (2011.).

Grafikon 16 Broj djece upisane u vrtić za razdoblje 2011.-2015. godina

*Izvor: Vrtić Obrovac*

U 2015. godini je vrtić zapošljavao ukupno 9 zaposlenika koji su bili zaduženi za rad s jednom odgojnom skupinom u jaslicama i dvije u vrtićkom odgojnom programu. Omogućeni su petosatni i desetosatni redoviti programi, kao i prilagođen program za djecu s posebnim potrebama. Dodatni sadržaji ni vježbaonica u sklopu programa nisu omogućeni, a kapaciteti su nedostatni. Potrebna je kompletna rekonstrukcija objekta, uz naglasak na nužnost zamjene vanjske fasade i termoizolacije krova zbog povećanja energetske učinkovitosti zgrade, te zamjene zastarjele i devastirane opreme.

**Osnovnoškolsko obrazovanje**

Osnovna škola Obrovac osnovana je 1964. godine i ima tri područne škole: Karin, Kruševo i Žegar. Grafikon 17 prikazuje negativan trend broja učenika koji su se upisali u osnovnu školu Obrovac u razdoblju 2011. - 2015. godine. U 2015. godini broj učenika je smanjen za 27 % u odnosu na 2011. godinu.

Grafikon 17 Broj učenika upisanih u osnovnu školu Obrovac u razdoblju 2011.-2015.

*Izvor: Osnovna škola Obrovac*

Rad se odvija u jednoj smjeni, u kojoj je zaposleno 46 djelatnika i u kojoj nastavu pohađaju 223 učenika (2015. godina). U 2015. godini broj redovnih razrednih odjela iznosi 20, a broj kombiniranih razrednih odjela iznosi 5 u kojima se provode samo redovni programi.

Knjižnica postoji u matičnoj školi a sportska dvorana dostupna je učenicima matične škole i područne škole Žegar. Područna škola Kruševo i Karin imaju vanjsko igralište.

Učenicima s posebnim potrebama omogućen je prilagođen program, a prilazi za invalide uređeni su u matičnoj školi i područnoj školi Karin. U sklopu dodatnih usluga je učenicima omogućen prijevoz. Učenička zadruga nije formirana, ali se učenici imaju mogućnost učlaniti u Školski športski klub.

Sveukupno stanje objekata u kojima se odvija nastava i sredstava za rad je zadovoljavajuće, a trenutno raspoloživi kapaciteti su dostatni potrebama.

**Srednjoškolsko obrazovanje**

Na području Grada djeluje i srednja škola Obrovac koja omogućava nastavak školovanja osnovnoškolaca. Škola je osnovana 1973. godine i u javnom je vlasništvu. Nastavni se program sastoji od pet usmjerenja: opća gimnazija, ekonomist, instalater kućnih instalacija, prodavač i vodoinstalater.

Broj učenika koji pohađaju srednju školu značajno se smanjuje gotovo za sva ponuđena usmjerenja u 2015. u odnosu na 2011. godinu, a ako se radi o povećanju (primjerice za instalatere kućnih instalacija i vodoinstalatersko usmjerenje) taj broj je neznatan (upisan je jedan učenik više).

Stanje objekta i sredstava za izvođenje nastave je djelomično zadovoljavajuće prema pravilima struke a nužna su poboljšanja kvalitete. Prije svega, nužno je opremanje sredstvima za rad, sanacija instalacija škole, sanacija vanjske fasade, podova škole i vanjskog igrališta, te poboljšanje centralnog grijanja i hlađenja škole.

**Visokoškolsko obrazovanje**

U Gradu Obrovcu nije omogućen nastavak školovanja nakon završavanja srednjoškolskog programa. Učenici nakon maturiranja mogu odabrati neke od usmjerenja u sklopu Sveučilišta u obližnjem gradu Zadru ili ostalim sveučilišnim centrima u Splitu, Rijeci i Zagrebu. Grad Obrovac za studente sa prebivalištem u Obrovcu i statusom redovitog studenta osigurava potpore u obliku godišnjih stipendija.

## Kultura i zaštita kulturne baštine

Kulturna dobra predstavljaju vrijednu ostavštinu prošlih generacija, čija vrijednost je specifična i od velikog značaja je kod utvrđivanja identiteta sadašnjih generacija. U tu svrhu ovo poglavlje pažnju pridodaje kulturi i zaštiti kulturne baštine, kao važnom aspektu odraza interesa stanovnika Obrovca.

Ako se promatraju sredstva koja se izdvajaju iz proračuna Grada Obrovca za programe u kulturi, može se uočiti da osciliraju i da je zabilježen ukupan pad za 8 % u posljednjoj, u odnosu na prvu promatranu godinu. Tablica 14 prikazuje sredstva koja su izdvojena za programe u kulturi u trogodišnjem razdoblju.

Tablica 14 Proračunska sredstva izdvojena za programe u kulturi (kn)

|  |  |  |  |
| --- | --- | --- | --- |
| Kategorija/godina | 2013. | 2014. | 2015. |
| Proračunska sredstva izdvojena za programe u kulturi (kn) | 142.000 | 112.000 | 131.000 |

*Izvor: Grad Obrovac*

Grad Obrovac na svom području ima registriranih 20 kulturnih dobara, od čega 6 pokretnih kulturnih dobara i 14 nepokretnih kulturnih dobara. Kulturna dobra Grada Obrovca čine 4 % ukupnih kulturnih dobara zaštićenih na području Zadarske županije.

Materijalna i nematerijalna kulturna dobra po svojim svojstvima su karakteristična i predstavljaju bogatstvo koje treba zaštititi kako bi se osigurala afirmacija i identifikacija kulturnog identiteta Grada Obrovca. U nastavku su predstavljena kulturna dobra prema nazivu, vrsti i mjestu nalazišta.

Tablica 15 Pregled kulturnih dobara prema vrsti na području grada Obrovca (na dan 25.04.2016. godine)

| Naziv | Vrsta kulturnog dobra | Mjesto |
| --- | --- | --- |
| Arheološki ostaci Staroga Obrovca | Nepokretno kulturno dobro-pojedinačno | Bilišane |
| Crkva sv. Jovana Krstitelja | Nepokretno kulturno dobro-pojedinačno | Bilišane |
| Ikonostas i klupe iz crkve Rođenja Presvete Bogorodice | Pokretno kulturno dobro- pojedinačno | Bilišane |
| Kudin most | Nepokretno kulturno dobro-pojedinačno | Golubić |
| Samostan i crkva Bezgrešnog začeća Marijina (Gospe od Anđela) | Nepokretno kulturno dobro-pojedinačno | Gornji Karin |
| Donji most | Nepokretno kulturno dobro-pojedinačno | Kaštel Žegarski |
| Gornji Most u blizini sela Prndelji | Nepokretno kulturno dobro-pojedinačno | Kaštel Žegarski |
| Ikonostas crkve Uspenja Presvete Bogorodice Manastira Krupa | Pokretno kulturno dobro- pojedinačno | Krupa |
| Inventar riznice Manastira Uspenja Bogorodice | Pokretno kulturno dobro- Zbirka | Krupa |
| Manastir i crkva Uspenja Bogorodice | Nepokretno kulturno dobro-pojedinačno | Krupa |
| Manastir i crkva Uspenja Bogorodice | Nepokretno kulturno dobro-pojedinačno | Krupa |
| Pismo preporuka bratstva Manastira Krupe Gerasimu Zeliću od 04. kolovoza 1786. | Pokretno kulturno dobro-pojedinačno | Krupa |
| Zbirka stare i rijetke knjižnične građe iz knjižnice Manastira Uspenja Presvete Bogorodice | Pokretno kulturno dobro-zbirka | Krupa |
| Crkva sv. Kuzme i Damjana | Nepokretno kulturno dobro-pojedinačno | Kruševo |
| Ostaci crkve sv. Jurja na groblju | Nepokretno kulturno dobro-pojedinačno | Kruševo |
| Arheološko nalazište Gradina | Nepokretno kulturno dobro-pojedinačno | Muškovci |
| Arheološko nalazište Cvijina gradina | Nepokretno kulturno dobro-pojedinačno | Obrovac |
| Crkva sv. Josipa | Nepokretno kulturno dobro-pojedinačno | Obrovac |
| Kulturno-povijesna cjelina grada Obrovca | Nepokretno kulturno dobro-kulturno-povijesna cjelina | Obrovac |
| Zbirka ikona pravoslavne crkve sv. Trojice | Pokretno kulturno dobro-zbirka | Obrovac |

*Izvor:* [*www.min-kulture.hr*](http://www.min-kulture.hr)

U gradu Obrovcu postoji jedna knjižnica: Pučko otvoreno učilište Obrovac, knjižnica i čitaonica. Osnovana je 1964. godine, ima jednog zaposlenika i broj godišnjih članarina bilježi konstantan pad od 2011. godine do 2015. godine (pad za ukupno 30,48 %). Poslovanje knjižnice zbog neusklađenosti sa Zakonom ima za posljedicu nestabilno financiranje što se odražava na nabavu knjižnične građe i izgradnju zbirki. Upravo je to osnovni problem smanjenja broja i nedostatak voditelja knjižnice koji bi na sebe preuzeo poslove organizacije manifestacija i kulturnih programa kao što su izložbe, radionice, koncerti, seminari i sl.

Zavičajni muzej osnovan je 1975. godine. Broj posjetitelja je od 2011. godine do 2015. godine zabilježio rast za ukupno 96,72 % od početka do kraja promatranog razdoblja, a muzej je u cijelom razdoblju zapošljavao samo jednog djelatnika.

Zavičajni muzej Obrovac smješten je u prizemlju zgrade Općinskog suda u Obrovcu. Ukupna površina kojom raspolaže muzejski prostor iznosi 253,5 m2, od čega na uredski prostor 10,7 m2, te na prijemni prostor sa sanitarnim čvorom za posjetitelje 26,4 m2. Sukladno čl.42. Pravilnika o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije (NN 30/06) , uz navedene prostorije muzej bi trebao imati: čuvaonicu za muzejsku građu, preparatorsku radionicu, prostor za muzejsku dokumentaciju, prostor za prijem građe i manipulaciju njome i prostor za stručno i tehničko osoblje.

Nedostatak navedenih prostorija posebno se očituje u neadekvatnom smještaju tekstilne građe Etnografske zbirke muzeja koja je, umjesto smještaja u posebnim mikroklimatskim uvjetima i metalnim kutijama, smještena u ormarima i vitrinama te samim time podložnija utjecaju prašine, temperaturnih razlika, grinjama i ostalim štetnicima koji pospješuju njeno propadanje.

Izuzev manjka prostora, Muzej ne zadovoljava osnovne uvjete o stručnim djelatnicima potrebnim za nesmetano obavljanje muzejske djelatnosti koji su propisani čl. 35. Pravilnika o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije (NN 30/06) kojim se propisuje da stručne poslove u lokalnom muzeju obavlja najmanje jedan kustos, odnosno pomoćne stručne poslove najmanje jedan muzejski tehničar.

Od 2009. godine u Zavičajnom muzeju Obrovac zaposlen je kustos na pola radnog vremena čime nisu zadovoljene potrebe za konkurentnim obavljanjem muzejske djelatnosti, što se posebno odnosi na terenska istraživanja i zaštitu arheološke i etnografske baštine na području djelovanja Muzeja, obradi i prezentaciji muzejske građe, izložbene djelatnosti i ostalih poslova u okviru iste.

Uz neophodno zapošljavanje optimalnog broja stručnih djelatnika, osiguravanje adekvatnog prostora za njihov rad i primjeren smještaj (čuvaonicu) muzejske građe jedan od osnovnih problema muzeja je i nedostatak sustava grijanja/hlađenja te velikih temperaturnih razlika unutar muzejskih prostorija tijekom ljetnih i zimskih mjeseci uslijed kojih dolazi do bržeg propadanja muzejske građe posebno one izložene unutar stalnog etnografskog i prirodoslovnog postava.

Uzme li se u obzir činjenica da na administrativnom području grada Obrovca postoji veći broj arheoloških lokaliteta koji se datiraju od prapovijesti do kasnog srednjeg vijeka jedna od primarnih zadaća Muzeja je, uz postojeće stalne postave etnografske i prirodoslovne građe, što skorije postavljanje stalnog postava arheološke zbirke unutar kojeg bi trebalo izložiti i predmete iz nekadašnjeg Arheološkog muzeja Obrovac čime bi, uz osiguravanje prostora za povremene izložbe, bogata kulturno- povijesna i prirodoslovna baština obrovačkog kraja bila prezentirana u cijelosti.

Pučko otvoreno učilište Obrovac osnovano je 1995. godine i trenutno zapošljava 5 zaposlenih. Pučko otvoreno učilište Obrovac je kulturno-obrazovna ustanova koja programe rada realizira kroz knjižničnu, muzejsku, galerijsko-izložbenu djelatnost, te kroz organiziranje kazališnih, glazbenih, filmskih i drugih kulturno-umjetničkih programa. Osnovna djelatnost POU Obrovac je osnovnoškolska i srednjoškolska naobrazba odraslih, odnosno obavljanje djelatnosti u svezi s osposobljavanjem, usavršavanjem, i prekvalifikacijom mladeži i odraslih izvan sustava redovite naobrazbe. No, zbog nedostatka vlastite opreme i nezainteresiranosti građana za različite oblike obrazovanja, nije omogućeno odvijanje svih programa usavršavanja.

**Manifestacije** koje su sastavni dio kulturne ponude Grada Obrovca su:

* Bukovačka večer u Obrovcu
* Bukovačka fešta u Karinu Gornjem
* Prisnac fest
* Rafting Regata „Zrmanja“
* Proljeće na Zrmanji
* Eko akcija „Gdje Zrmanja ljubi more“
* Dan pobjede i domovinske zahvalnosti Karin

Bukovačka večer u Obrovcuje tradicionalna večer Bukovačke gastronomije, običaja i tradicije koja se u organizaciji Grada i Turističke zajednice održava svake godine u srpnju. Organizacijom ove manifestacije potiče se daljnje očuvanje običaja, kulturne i prirodne baštine, te diverzificiranje ruralnih aktivnosti. Za daljnji razvoj ove manifestacije potrebna su dodatna sredstva kako bi se privukao veći broj turista i kako bi ova večer dobila na regionalnom ili nacionalnom značaju.

Bukovačka fešta u Karinu Gornjemje nastavak Bukovačke večeri u Obrovcu na kojoj je poljoprivrednim i drugim proizvođačima omogućeno prezentiranje svojih domaćih proizvoda lokalnom stanovništvu i turistima. Organizira se svake godine u kolovozu od strane Turističke zajednice i Grada Obrovca. Svrha ove manifestacije je poticanje prepoznavanja važnosti kupnje domaćih proizvoda i kušanja gotovo zaboravljenih jela poput prisnaca.

Prisnac fest je manifestacija koja se od 2010. godine održava u kolovozu u mjestu Zelengrad. Organizator manifestacije je Zavičajni klub „Janko Mitrović“, a manifestacija je poprimila regionalni značaj. Zavičajni klub „Janko Mitrović“ iz Zelengrada je udruga koja nastoji sačuvati običaje bukovačkog i ravnokotarskog kraja kroz kulturne, gastronomske i sportske manifestacije. U sklopu „Prisnac festa“ predviđeni su i razni popratni sadržaji – izložba fotografija, okrugli stol na temu potrage za izgubljenim jelima, natjecanje u pripremanju Bukovačkog prisnaca, degustacija izvorne zdrave hrane bukovačkog kraja, olimpijada starih sportova i sl. I za ovu manifestaciju su financijska sredstva nedostatna, u smislu daljnjeg razvoja događaja u cilju očuvanja bukovačkih i ravnokotarskih običaja i njihove prepoznatljivosti na nacionalnoj razini.

Rafting regata „Zrmanja“ sportska je manifestacija koja se održava u travnju još od 2000. godine u organizaciji tvrtke Riva Rafting Centar d.o.o. na rijeci Zrmanji i Krupi.

Rafting regata je važan društveni događaj koji okuplja široki krug poklonika i zaljubljenika prirode, aktivnog i adrenalinskog turizma, te znanstvenika i prijatelja iz zemlje i svijeta koji sudjeluju u manifestaciji. U sklopu ove regate se održava i izbor za Miss ljepotice Zrmanje.

Proljeće na Zrmanji je višednevna manifestacija koju organizira Riva Rafting Centar. Na manifestaciji su osim rafting aktivnosti posjetiteljima ponuđeni i speleo istraživanje, škola veslanja, turnirske piknik aktivnosti, odbojka na pijesku, streličarstvo, obilazak pješačkih staza na Zrmanji i prikladni gastro sadržaji koji su karakteristični za ovaj kraj.

Eko akcija „Gdje Zrmanja ljubi more“naziv je manifestacije koja okuplja oko 130 ronilaca iz Hrvatske i Bosne i Hercegovine. Po odazivu ronilaca, to je jedna od najvećih takvih akcija u Hrvatskoj, a koja za cilj ima čišćenje dna rijeke Zrmanje.

„Dan pobjede i domovinske zahvalnosti Karin“je manifestacija koja se od 2012. godine održava u kolovozu i od regionalnog je značaja. Ima za cilj promoviranje hrvatskog domoljublja, spajanje hrvatskog sjevera i juga, te kulturnih vrednota Hrvatske. U iznimno zanimljivom folklornom programu osim KUD-ova iz Hrvatske, nastupaju i neki iz susjednih država.

## Sport i rekreacija

Nedostaje obrazac.

## Religija

Grad Obrovac može se opisati kao katoličko područje, sa 64,7 % stanovnika koji su se izjasnili kao katolici na posljednjem službenom Popisu 2011. godine. U Gradu Obrovcu nalaze se dvije katoličke župe (Župa Obrovac i Župa Kruševo), te jedna pravoslavna župa (Parohija Obrovac). Katolički objekti koji se nalaze na području Grada su: crkva Sv. Josipa, crkva sv. Kuzme i Damjana, župna crkva sv. Jurja, crkva sv. Jurja na groblju, crkva Gospe od Zečeva.

Parohija Obrovac obuhvaća sljedeća mjesta i crkve: crkva sv. Trojice, hram Rođenja Presvete Bogorodice i hram sv. Jovana Krstitelja, crkva sv. ap. Petra i Pavla, crkva sv. Georgija i manastir Krupa.

Tablica 16 Broj stanovnika prema vjerskoj pripadnosti

| Vjerska Pripadnost | Grad Obrovac |
| --- | --- |
| Katolici | 2797 |
| Pravoslavci | 1352 |
| Protestanti | 11 |
| Ostali kršćani | 14 |
| Muslimani | 29 |
| Židovi | 0 |
| Istočne religije | 0 |
| Ostale religije, pokreti i svjetonazori | 0 |
| Agnostici i skeptici | 14 |
| Nisu vjernici i ateisti | 32 |
| Ne izjašnjavaju se | 63 |
| Nepoznato | 11 |

*Izvor: DZS*

Od 13 sklopljenih brakova u 2013. godini, 6 je vjerski sklopljenih i 7 građanskih.

## Mjere zaštite ljudi i imovine

**Policijska postaja**

Policijska postaja Obrovac kao policijska postaja III kategorije nalazi se u središnjem dijelu zadarske PU.

Područje koje PP Obrovac pokriva uključuje 21,15 km autoceste, 77 km državnih cesta, 75 km županijskih i 82 km lokalnih cesta. Također, ovo područje uključuje i dijelove Karinskog i Novigradskog mora, Podvelebitskog kanala i korito rijeke Zrmanje do Jankovića Buka. Policijska postaja pokriva područje grada Obrovca s mjestima Bilišane, Bogatnik, Golubić, Gornji Karin, Kaštel Žegarski, Komazeci, Krupa, Kruševo, Muškovci, Nadvoda, Obrovac, Zelengrad, općinu Jasenice, Rovanjska, Zaton Obrovački, općinu Starigrad s mjestima Starigrad, Seline i Tribanj.

Poslovi koje policijska postaja obavlja na navedenom području su temeljni poslovi, kriminalistički i upravni, a poslovi izrade prometnih dozvola i registracije vozila obavljaju se u zgradi sjedišta PU u Zadru.

Policijska postaja ima organizirano 24-satno operativno dežurstvo, odnosno zaprimanje dojava od građana, usmjeravanje policijskih službenika na izvršavanje zadaća na terenu, te praćenje i usmjeravanje izvršenja tih zadaća u koordinaciji s nadređenim tijelima.

Poslovi temeljne policije obuhvaćaju ophodnju nadležnih područja, održavanje povoljnog stanja reda i mira, prevenciju kaznenih dijela i prekršaja, interveniranje, asistiranje, osiguranje, zaštitu i nadzor i upravljanje cestovnim prometom.

Poslovi kriminalističke policije obuhvaćaju otkrivanje i razrješavanje kaznenih djela, tj. otkrivanje počinitelja kaznenih djela na postajnom području.

Prekršaji u PU Zadar?

**Vatrogasno društvo**

Na području Grada Obrovca djeluju dva dobrovoljna vatrogasna društva: DVD Obrovac i DVD Žegar.

Dobrovoljno vatrogasno društvo Obrovac osnovano je 2004. godine i ima zaposlena 4 sezonska djelatnika (2015. godina). Društvo raspolaže sa 2 vozila i ima izrađene planove procjene ugroženosti od požara i tehnološke eksplozije, procjene ugroženosti civilnog stanovništva i materijalnih dobara i plan zaštite od požara i tehnoloških eksplozija.

U 2015. godini društvo je interveniralo na 51 požarište (smanjenje broja požara za 26,1 % u odnosu na 2011. godinu), 2 tehničke i 45 uslužnih intervencija (povećanje za 42,2 % u odnosu na 2011. godinu. Radni uvjeti u zgradi dobrovoljnog doma koja je dotrajala nisu zadovoljavajući i ne odgovaraju stvarnim potrebama i suvremenim zahtjevima profesije.

Dobrovoljno vatrogasno društvo Žegarosnovano je 2010. godine. Za razliku od DVD-a Obrovac ne raspolaže potrebitim vozilima i zapošljava 4 sezonska zaposlenika. Društvo ima izrađene planove procjene ugroženosti od požara i tehnološke eksplozije, procjene ugroženosti civilnog stanovništva i materijalnih dobara i plan zaštite od požara i tehnoloških eksplozija.

Kako su relativno novo društvo, potrebna su ulaganja u nabavu vatrogasne opreme kako bi se što učinkovitije moglo djelovati u slučaju potrebnih intervencija. U daljnjem radu nužno je raditi i na protupožarnoj preventivi, razvoju vatrogasne kulture među stanovnicima Grada Obrovca i odgovornog ponašanja među stanovnicima kako ne bi dolazilo do požara zbog ljudskog nemara.

## Stanovanje i javne zgrade

Na temelju podataka iz posljednjeg Popisa 2011. godine napravljena je analiza stanovanja na području Grada Obrovca i Zadarske županije, što je prikazano u tablici 17.

Tablica 17 Stanovanje i javne zgrade u zadarskoj županiji i Gradu Obrovcu

| **Kategorija** | | **U Gradu Obrovac** | **U Zadarskoj županiji** |
| --- | --- | --- | --- |
| Ukupno stanova | | 4.712 | 134.247 |
| Ukupna površina stanova u m | | 300.296 | 10.125.651 |
| Instalacije u nastanjenim stanovima | Vodovod | 59.428 | 1.545 |
| Kanalizacija | 59.369 | 1.534 |
| Električna energija | 59.832 | 1.632 |
| Plin | 885 | 17 |
| Stanovi za stalno stanovanje | Ukupno | 84.448 | 2.598 |
| Nastanjeni | 59.954 | 1.650 |
| Privremeno nastanjeni | 21.531 | 766 |
| Napušteni | 2.963 | 182 |
| Stanovi koji se koriste povremeno | Za odmor i rekreaciju | 39.939 | 2014 |
| Ukupna površina stanova za odmor i rekreaciju u m² | 2.766.490 | 121.434 |
| U vrijeme sezonskih radova u poljoprivredi | 300 | 1 |
| Stanovi u kojima se samo obavlja djelatnost | Iznajmljivanje turistima | 9.138 | *98* |
| Ostale djelatnosti | 422 | 1 |

## *Izvor: DZS*

Prema podacima posljednjeg Popisa iz 2011. godine, na području Grada Obrovca nalazi se 4.712 stambenih jedinica, od čega je stalno nastanjeno 55,13 % (2598) stanova. Ukupan broj stanova Grada Obrovca čini 3,5 % stanova Zadarske županije. Prosječna površina analiziranog stana je 63,73 m2, što je manje od Županijskog prosjeka koji iznosi 75,43 m2. Od ukupnog broja stanova 43 % je namijenjeno odmoru i rekreaciji, a prosječna veličina tih stanova iznosi 60 m2, što je manje od županijskog prosjeka koji iznosi 69 m2. Od ukupnog broja stanova, samo je jedan namijenjen povremenom korištenju u vrijeme sezonskih radova u poljoprivredi.

1. ZAŠTITA OKOLIŠA I INFRASTRUKTURA


## ZAŠTITA OKOLIŠA

### Upravljanje otpadom

Za poslove upravljanja otpadom na području Grada Obrovca zadužena je tvrtka Infra-grad d.o.o. iz Obrovca. Tvrtka je u 100 %-tnom vlasništvu Grada Obrovca i vrši uslugu sakupljanja i odvoza mješovitog i komunalnog otpada.

Grad Obrovac svoj otpad odlaže na odlagalište otpada „Kljakovača“. Sakupljanjem otpada je obuhvaćeno 100 % stanovništva. Odlagalište se nalazi na nenaseljenom području središnjeg zapadnog dijela Grada Obrovca, a koje je u prostorno planskoj dokumentaciji označeno kao šuma osnovne namjene.

Slika 3 Lokacija odlagališta otpada "Kljakovača"



*Izvor:* [*www.mzoip.hr*](http://www.mzoip.hr)

Odlagalište je neuređeno i centralno je odlagalište za više naselja (Bilišane, Bogatnik, Golubić, Gornji Karin, Kaštel Žegarski, Komazeci, Krupa, Kruševo, Muškovci, Nadvoda, Obrovac, Zelengrad) još od 1998. godine.

Na odlagalištu je otpad odlagan nekontrolirano i nepropisno je uređen. Nedostaju mu sustavi za zbrinjavanje oborinskih i procjednih voda koje trenutno odlaze u podzemlje, a zbrinjavanje odlagališnog plina i odlagalište nisu ograđeni.

Na području Grada Obrovca ne postoje divlja odlagališta.

Broj fizičkih osoba koje koriste uslugu odvoza otpada konstantno se povećava od 2011. do 2015. godine, dok broj pravnih osoba oscilira tijekom cijelog razdoblja i nema predvidiv trend. Detaljno kretanje broja korisnika usluga odvoza otpada prikazana je na grafikonu 18.

Grafikon 18 Broj korisnika fizičkih i pravnih korisnika usluge odvoza otpada

*Izvor: Grad Obrovac*

Pregledom dostupnih podataka o kretanju količina otpada na odlagalištu „Kljakovača“, može se uočiti da se nakon 2013. godine bilježi pad, koji u odnosu na tu godinu u 2015. iznosi čak 34,50 %.Razlog? Detaljno kretanje količina otpada u tonama prikazano je na grafikonu 19.

Grafikon 19 Količina miješanog komunalnog otpada (u t)

*Izvor: Grad Obrovac*

Na prostoru Grada Obrovca postavljeno je ukupno 2128 posuda za preuzimanje otpada u 2015. godini. Na javnim mjestima je određeno šest lokacija za prikupljanje odvojenog otpada i 26 lokacija za prikupljanje miješanog otpada, pri čemu se ni jedna lokacija ne odnosi na prostore pravnih osoba.

Grad Obrovac nema uređeno reciklažno dvorište, pa građani nemaju mogućnost odvajanja glomaznog otpada, električkog, elektronskog i opasnog otpada, odjeće i obuće.

### Zaštita prirodnih bogatstava

**Zaštićena područja**

Na području Grada Obrovca nalazi se **Kanjon rijeke Zrmanje** koji je zaštićen 1964. godine unutar mreže Natura 2000, u kategoriji značajnog krajolika. Kanjon Zrmanje predstavlja jedan od naših najljepših geomorfoloških i hidrografskih fenomena u kršu. Najizrazitije je razvijen u svom završnom dijelu od Obrovca do ušća u dužini cca 10 km, gdje je dubok i do 180 m. Ukupna površina zaštićenog prirodnog dobra iznosi 556,71 ha, dok udio koji se nalazi na području Grada Obrovca iznosi 47,52 %. Od Obrovca uzvodno pripada Parku prirode Velebit, dok je cijeli njen tok određen kao područje ekološke mreže. U dijelu kanjona se isprepliće i neprekinuti sloj morske vode, što se reflektiralo na bogato i raznoliko stanište biljnih i životinjskih vrsta koje je nužno očuvati za buduće generacije.

Pravilnik o unutarnjem redu Parka prirode Velebit regulira obavljanje djelatnosti na području Parka, na način da Ustanova izdaje dopuštenja za obavljanje radnji i djelatnosti. Na području Parka prirode dopušteni su tradicionalna poljoprivreda na postojećim poljoprivrednim površinama i uzgoj domaćih baštinjenih pasmina, obnavljanje poljoprivrednih površina, izgradnja i uspostava farmi za uzgoj doma­ćih i divljih životinja i ostale poljoprivredne i sto­čarske djelatnosti u skladu sa zakonom.

Radi očuvanja prirodnog bogatstva Parka, zabranjuje se gospodarska uporaba dobara Parka i radnji kojima se ugrožavaju svojstva parka, te utječe na sklad žive i nežive prirode.

Slika 4 Rijeka Zrmanja



*Izvor:* [*www.bioportal.hr*](http://www.bioportal.hr)

**Park prirode Velebit** jednim dijelom nalazi se i u Gradu Obrovcu (7 % površine). Službeno je zaštićen 1981. godine, a obuhvaća masiv Velebita i dolinu krške rijeke Zrmanje. Za cijelo područje Velebita karakteristično je bogatstvo oblika i fenomena krša, te flore i faune u Republici Hrvatskoj.

Slika 5 Park prirode Velebit



*Izvor:* [*www.bioportal.hr*](http://www.bioportal.hr)

**Vodene snage**

Grad Obrovac obiluje vodenim resursima. Uz rijeku Zrmanju, tu su i najveća pritoka Zrmanje - Krupa, Krnjeza, te rijeke Bijela i Karišnica. Ako se promatra hidroenergetski potencijal najznačajnija je rijeka Zrmanja sa iskoristivim neto hidroenergetskim potencijalom od 640 GWh.

Reverzibilna Hidroelektrana Velebit nalazi se na rijeci Zrmanji, na udaljenosti od 10 km od Grada Obrovca. U crpnom pogonu RHE Velebit, uz ostale rječice, koristi i vode rijeke Zrmanje. Tijekom tri desetljeća rada (od 1984. do 2014. godine) proizvela je oko 11,5 TWh električne energije. Prosječno se na godišnjoj razini proizvede 430 GWh, a rekordna proizvodnja od 641 MW zabilježena je 2013. godine. Valja istaknuti kako je Reverzibilna hidroelektrana Velebit jedina elektrana priključena na 400 kV mrežu i glavna je točka napajanja Zadarske županije koja broji 170.017 stanovnika prema posljednjem službenom Popisu.

Jedan od najvećih pritoka Zrmanje - Krupa, sa svojih 19 slapova spada u najljepše u Hrvatskoj. Osim prirodnih ljepota, vodni potencijal je iskorišten je i za punionicu vode Santa koja je smještena uz izvor rijeke Krupe. Oprema punionice namijenjena je punjenju prirodne izvorske vode u PET boce koje se proizvode u okviru proizvodne linije. Osim prirodne izvorske vode, oprema omogućuje punjenje gazirane i aromatizirane izvorske vode. Uz klasični pogon, postoji i vlastiti laboratorij koji svakodnevno provodi potrebne analize vode.

**Drvni potencijal**

Poznato je da je ovo područje nekoć bilo bogato kvalitetnim šumama koje su se iskorištavale u brodogradnji, a sirovina se izvozila i u Veneciju. Danas je gospodarska eksploatacija narušena zbog ekstenzivnog korištenja šuma (sječa i paša) što je ostavilo traga i na mikroklimatske značajke ovog prostora.

Na području Obrovca nalazi se 24.856,63 ha šume koja je u 100 %-tnom vlasništvu Hrvatskih šuma. Od ukupne površine, 81,90 % je gospodarske namjene, a 18,10 % je definirano kao područje posebne namjene.

Najzastupljenija vrsta su Alepski bor, Crni bor, Ob. Čempres, Hrast i Medunac, čija drvna zaliha iznosi 14.484,00 m3. Prirast iznosi 459,00 m3, a etat 748,00 m3. [[9]](#footnote-9)

**Metali i nemetali**

Na području Grada Obrovca postoji nalazište boksita, ali nije poznato koje su trenutne zalihe navedenog metala. Tvrtka „Dalmatinski rudnici boksita“ je prije Domovinskog rata vadila kamen sa ovog područja i izvozila ga u Rusiju.

Tvornica „Glinice Jadral“ kraj Obrovca jedna je od sinonima za neuspješnu investiciju u Republici Hrvatskoj. Nakon tri godine rada zatvorena je 1981. godine zbog nerentabilnosti proizvodnje i nedostatka vlastite sirovine. Nakon zatvaranja tvornice su na teret proračuna ostale bezuspješne sanacije bazena Crvenog mulja, koji sadrži visoke koncentracije teških metala koje utječu na sastav okolnih tla. Od otpadnih lužina, količine arsena premašuju čak za 30 granične vrijednosti koje su propisane za ispuštanje otpadnih voda u otpadni spremnik. Kompleks se sastoji od 20 objekata, čija je oprema u potpunosti pokradena i devastirana, a spremnici gline su minirani.

Slika 6 Objekti bivše tvornice Jadral



*Izvor:* [*www.geografija.hr*](http://www.geografija.hr)

Tvrtka Kamen d.o.o. iz Obrovca nositelj je koncesijskih prava na eksploataciju arhitektonsko-građevinskog kamena. Eksploatacija se vrši u kamenolomu na lokalitetu Marići. Kamenolom Marići nalazi se na području mjesta Kruševa gdje se vadi konglomerat u različitim varijantama crvene, žute i smeđe boje.

**Eksploatacija kamena:** Sjeverno od Obrovca u kamenolomu Romanovac eksploatiraju se crvenkasti i smeđasto‐sivi brečasti vapnenci i vapnenačke breče romanovac i tulovac.

**Arhitektonski kamen:** Eksploatira se od antičkog doba, kroz doba pod vladavinom Venecije, do današnjih dana. Danas se najviše eksploatira sjeverno od Obrovca (Romanovac i Tulovac).

## INFRASTRUKTURA

### Prometna infrastruktura

Prostor Obrovca ima povoljan geoprometni položaj, a važno je čvorište u smislu povezivanja juga Hrvatske sa područjem Like i Kvarnera.

Dominantna prometna infrastruktura Grada Obrovca predstavljaju državne, županijske i lokalne ceste. Kroz područje Grada ne prolazi autocesta, već je stanovnicima omogućen izlaz na Maslenici, na udaljenosti od 15 km. Cestovna infrastruktura trenutno obuhvaća 3 državne ceste, 10 županijskih i 19 lokalnih cesta koje povezuju Općinu sa naseljima. Zračni i željeznički promet nisu omogućeni direktno u Gradu Obrovcu i naseljima koje obuhvaća, pa je određena njihova najbliža lokacija u tablici koja slijedi. LUKE

Tablica 18 Prometna povezanost Grada Obrovca

|  |  |  |
| --- | --- | --- |
| CESTOVNI PROMET | | |
| **Državne ceste** | **Županijske ceste** | **Lokalne ceste** |
| D 27 koja međusobno povezuje naselja: Gračac, Obrovac i Benkovac,  D 54 koja međusobno povezuje naselja: Maslenicu i Zaton Obrovački,  D 502 koja povezuje međusobno naselja: Zadar, Zemunik, Smilčić i Karin | **Ž 5166 na potezu Udbina-Lovinac-Rok-Obrovac,**  **Ž 6024 na potezu D 27-Kruševo,**  **Ž 6025 na potezu Obrovac-Kaštel Žegarski-Ervenik-Kom-D1,**  **Ž 6026 na potezu Obrovac-Medviđa-Kistanje- Manastir Krka,**  **Ž 6027 na potezu D 27-Kaštel Žegarski-Bruška-Benkovac-D 27,**  **Ž 6028 na potezu D 27-Muškovci**  **Ž 6029 na potezu Ž 6027-Golubić,**  **Ž 6030 na potezu Nadvoda-Kaštel Žegarski**  **Ž 6031 na potezu Krupa-Ž 6027,**  **Ž 6032 na potezu Ž 6025-Komazeci.** | L 63069 na potezu Otišna-D 27,  L 63070 na potezu M. Draga-D 27,  L 63071 na potezu Vozarica-L 63070,  L 63073 na potezu Brkići-L 63069,  L 63074 na potezu Muškovci (Ž 6028)-Ogari,  L 63075 na potezu Obrovac: D 27-D 27,  L 63076 na potezu D 27-Orljak,  L 63077 na potezu D 27-Šušnjar-G. Karin-D 27,  L 63078 na potezu Kruševo (Ž 6024)-Vrkići,  L 63079 na potezu L 63078-”Gospa od Zečeva”,  L 63080 na potezu G. Karin-L 63129,  L 63081 na potezu Ž 6025-Bilišane-Ž 6025,  L 63082 na potezu Ž 6026-Zelengrad-Ž 6025,  L 63083 na potezu Ž 6025-Mitrovići,  L 63084 na potezu Radmilovići-Nadvoda,  L 63085 na potezu Ž 6025-Ušljebrke,  L 63086 na potezu Ž 6030-Bundale,  L 63087 na potezu Komazeci-G. Komazeci-Ž 6027,  L 63 129 na potezu Ž 6027-Kum-Bruška. |
| **ZRAČNI PROMET** | | |
| Najbliža zračna luka nalazi se u Gradu Zadru na udaljenosti od 40 km. | | |
| **ŽELJEZNIČKI PROMET** | | |
| Najbliži željeznički kolodvor nalazi se u Gračacu na udaljenosti od 25 km. | | |
| **GRANIČNI PRIJELAZ** | | |
| Stalni međunarodni granični željeznički prijelaz I. kategorije „Ličko Dugo Polje-Martin Brod“ preko kojeg se trenutno odvija samo teretni promet. Navedeni granični prijelaz je udaljen 75 km od Grada Obrovca.  Stalni granični prijelaz za pogranični promet „Lička Kaldrma-Kaldrma“ gdje je uspostavljena nadzorna točka preko koje prometuju mještani naselja (koja se nalaze na teritoriju RH) uz državnu granicu. Navedeni granični prijelaz je udaljen 75 km od Grada Obrovca. | | |
| LUKE | | |

*Izvor: Grad Obrovac*

Postojeća prometna mreža Grada Obrovca predstavlja alternativnu mogućnost prometnog povezivanja Zadarske županije i južne Hrvatske sa središnjom Hrvatskom. Naime, kada je Maslenički most zatvoren zbog Bure, sav promet vozila se preusmjerava u samo središte Obrovca.

Ako se pregleda broj registriranih motornih vozila od 2011. do 2015. godine, može se uočiti kako su tijekom cijelog razdoblja najzastupljeniji osobni automobili , kojih je u 2015. godini u Obrovcu bilo 1128, što je udio od 1,90 % svih osobnih automobila registriranih u Zadarskoj županiji. Grafikon 20 daje detaljan pregled svih registriranih vozila u Gradu Obrovcu od 2011. do 2015. godine.

Grafikon 20 Broj registriranih motornih vozila u Obrovcu od 2011. do 2015. godine

*Izvor: MUP, Zadarska županija*

• Energetska infrastruktura

Energetska infrastruktura Grada Obrovca uključuje: RHE Velebit – 2x138mW, transformatorsko postrojenje 400/110 kV Obrovac, te hidroelektranu na Krupi.

Za proizvodnju električne energije na razini Županije izgrađena RHE Velebit kao jedini energetski izvor na širem području. Koristi vode iz akumulacija Opsenica (V=2,7 hm3), Štikada (V=13,65 hm3) i Razovac (V=1,84 hm3).

Od prosinca 2014. godine u pogonu je i vjetroelektrana Zelengrad snage 42 MW. Radi se o drugoj najvećoj vjetroelektrani na području RH.Sastoji se od ukupno 14 instaliranih vjetroagregata**s kojima godišnje može proizvesti oko 100 GWh električne energije što može zadovoljiti potrebe od oko 25.000 domaćinstava.**

### Komunalna infrastruktura

Komunalna infrastruktura jedinice lokalne samouprave obuhvaća:

* vodoopskrbi sustav
* odvodnju i pročišćavanje otpadnih voda
* održavanje javnih površina
* održavanje groblja

**Vodoopskrbni sustav**

Područje Grada Obrovca bogato je vodnim resursima, što je prepoznato i na nacionalnoj razini pa je ovo područje uvršteno u prvu razinu strateških rezervi voda Republike Hrvatske.

Pregledom sredstava koja su u proračunu izdvojena, može se uočiti kako je u 2014. godini za koju je posljednju dostupan podatak da je za građenje objekata i opskrbu pitkom vodom nakon dvogodišnjih oscilacija izdvojeno 94 % manje sredstava. Detaljan pregled sredstava koja su od 2011. do 2014. godine izdvojena za ovu kategoriju detaljno su navedena u tablici 19.

Tablica 19 Sredstva izdvojena za građenje objekata i uređaja za opskrbu pitkom vodom

|  |  |  |  |  |
| --- | --- | --- | --- | --- |
| Kategorija/godina | 2011. | 2012. | 2013. | 2014. |
| Sredstva izdvojena za građenje objekata i uređaja za opskrbu pitkom vodom | 1.442.202,38 | 61.926,66 | 301.241,01 | 86.938,37 |

*Izvor: Grad Obrovac*

Duljina vodoopskrbnog sustava na dan 31.12.2015. godine bila je 105 km. Prema pogonskom režimu radi se o tlačno gravitacijskom i kombiniranom vodoopskrbnom sustavu. Potrošnja vode po stanovniku za potrebe kućanstva u prethodnoj godini iznosila je 0,105 m3, a za potrebe industrije 0,020 m3. Izvorište je podzemnog tipa, pri čemu se jedan vodozahvat nalazi na Zrmanji čija se voda dovodi do crpne stanice Dolac. Drugim vodozahvatom koji se također nalazi u Kaštel Žegarskom se opskrbljuje stanovništvo na području Kaštela Žegarskog i sustav je u potpunosti neovisan od regionalnog sustava. Vodoopskrbni sustav raspolaže sa 7 crpnih stanica i 8 vodosprema. U 2015. godini je na vodoopskrbni sustav u Gradu Obrovcu bilo spojeno ukupno 2609 kućanstava. Sustav ne zadovoljava u potpunosti potrebe Grada Obrovca zbog velikog administrativnog područja koje obuhvaća i zbog disperzije naselja, što rezultira neriješenim pitanjem vodoopskrbne infrastrukture za dio stanovništva. Oni svoje potrebe za vodom zadovoljavaju putem najbližih lokalnih izvora i bunara, odnosno sakupljanjem kišnice u vlastitim cisternama.

Prema službenoj statistici Državnog zavoda za statistiku, u Gradu Obrovcu je 2011. godine 94 % stanova imalo instalacije vodovoda, što je ispod praga Zadarske županije koji iznosi 99 %.

**Odvodnja i pročišćavanje otpadnih voda**

Područje grada Obrovca djelomično je priključeno na kanalizacijsku mrežu. S obzirom na osjetljivost cijelog područja u pogledu zaštite pitke vode i vodnih bogatstava koji su značajan resurs ovog prostora, neophodno je izgraditi razdjelni sustav odvodnje za čitav prostor Grada Obrovca.

**Održavanje javnih površina**

U Obrovcu postoji jedna tržnica na malo, ukupne površine 75 m2. Subjekt koji upravlja tržnicom je Infra-Grad d.o.o. iz Obrovca. Tržnica ima osnovnu namjenu, odnosno prodaju voća, povrća i ribe, a dodatni prostori i ponude prodavačima nisu na raspolaganju (hladnjače, rashladno skladište…).

**Javna rasvjeta**

Na području Grada Obrovca je postavljeno ukupno 2.021 izvora svjetlosti. Od toga ima ukupno 1.560 rasvjetnih mjesta, 73 trafostanice i 388 stupnih mjesta. U Tablici 20 prikazana su rasvjetna mjesta prema vrsti i broju.

Tablica 20 Rasvjetna mjesta Grada Obrovca prema vrsti

|  |  |
| --- | --- |
| Vrsta izvora rasvjete u rasvjetnim tijelima | Broj rasvjetnih tijela |
| LED žarulje | 397 |
| Visokotlačne živine žarulje | 555 |
| Visokotlačne natrijeve žarulje | 589 |
| CFL žarulje 25 W | 2 |
| Metal halogena 150 W | 2 |
| Metal halogena 200 W | 5 |
| Metal halogena 400 W | 10 |
| Ukupno | 1.560 |

*Izvor: Grad Obrovac*

**Održavanje groblja**


Komunalna djelatnost održavanja groblja povjerena je poduzeću Infra-Grad d.o.o. Postojeće groblje je neuređeno i nužna je rekonstrukcija, odnosno proširenje.

**IT infrastruktura**

Na području Grada Obrovca postoji 1 poštanski ured.

U nastavku se nalazi interaktivna karta prikaza podataka o dostupnosti i korištenju brzina širokopojasnog pristupa na području Grada Obrovca. Prema dostupnim podatcima HAKOM-a na području Grada Obrovca od 15 do 30 % kućanstava ima ugovoreni nepokretni širokopojasni pristup brzine 2 Mbit/s i više.

Slika 7 Interaktivna karta prikaza podataka o dostupnosti i korištenju brzina nepokretnog širokopojasnog pristupa na području Grada Obrovca



*Izvor: HAKOM, lipanj 2016.*

1. INSTITUCIJE


## Institucije regionalne i lokalne samouprave

Prema Statutu Grada Obrovca kojim se uređuje samoupravni djelokrug, njegova obilježja, javna priznanja, ustrojstvo, ovlasti i način rada tijela, Grad Obrovac osnovan je 1997. godine po Zakonu o područjima županija, gradova i općina u Republici Hrvatskoj (NN 86/06, 125/06, 16/07, 95,08- Odluka Ustavnog suda RH, 46/10, 145,10).

Dan Grada Obrovca je 19. ožujka, na dan Sv. Josipa. Grad Obrovac ima grb i zastavu.

Grb Grada Obrovca ima oblik četvrtastog štita u kojem je na crvenom polju uzdignut bijeli jarac – lijevo, nad grmom graba zelene stabljike, žutih plodova – desno.

Zastava Grada Obrovca je jednobojna, plave (indigo) boje, omjera dužine i širine 2:1. U sredini zastave, na sjecištu dijagonala, nalazi se grb Grada Obrovca, obrubljen zlatno/žutom trakom.

Slika 8 i Slika 9 Grb i zastava Grada Obrovac



*Izvor:* [*www.obrovac.hr*](http://www.obrovac.hr) *Izvor:* [*zeljko-heimer-fame.from.hr*](https://www.google.hr/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwiLkrfU8KHMAhVCORoKHRZFAHkQjB0IBg&url=http%3A%2F%2Fzeljko-heimer-fame.from.hr%2Fhrvat%2Fhr-za1.html&psig=AFQjCNGSpCPxpndLdCpS4cLNFfQEF2dyZw&ust=1461401940727875)

Tijela Grada Obrovca su Gradonačelnik i Gradsko vijeće. Gradonačelnik je izvršno tijelo Grada Obrovca. Odgovoran je za ustavnost i zakonitost akata upravnih tijela Grada i službi grada.

Gradsko vijeće je predstavničko tijelo građana i tijelo lokalne samouprave koje donosi odluke i akte u okviru prava i dužnosti Grada, te obavlja i druge poslove u skladu sa Ustavom, zakonom i statutom. Gradsko vijeće čini 13 vijećnika.

Javna priznanja Grada Obrovca koje se dodjeljuju za iznimna dostignuća i doprinosa od osobitog značenja za razvoj i ugled grada su:

1. Nagrada za životno djelo

2. Nagrada za stvaralački rad

3. Povelja počasnog građanina Grada Obrovca.

Najvažniji prihodi Grada Obrovca su:

* Prihodi od poreza
* Prihodi od potpora i pomoći
* Prihodi od imovine, administrativnih pristojbi i po posebnim propisima
* Prihodi od donacija
* Prihodi od prodaje imovine-kapitalni prihod

Od strateških dokumenata koji su doneseni na razini Grada izrađen je samo prostorni plan koji je usvojen 2009. godine i vrijedi do 2020. godine.

Neposredni utjecaj na pitanja koja su od značaja za njihovu svakodnevnicu, građani ostvaruju djelovanjem u 9 mjesnih odbora (Obrovac, Kruševo, Gornji Karin, Žegar, Krupa, Zelengrad, Muškovci, Golubić i Bilišani).

Zaposlenici (broj u protekle tri godine), trg društva,

Članstva i partnerstva

LAG Bura

## Civilno društvo

Prema podacima Ministarstva uprave, u Gradu Obrovcu aktivno je ukupno 57 organizacija civilnog društva. Udruge koje su se u posljednje 3 godine financirale iz proračuna Grada Obrovca aktivna su u 3 područja: Sport, Socijalna skrb i zdravstvena zaštita i Kultura. Nakon 2013. godine, udrugama koje su aktivne u sportu i kulturi, u financiranju se pridružuje i socijalna skrb i zdravstvena zaštita, kroz čija su područja djelovanja financijska sredstva dodijeljena 6 organizacija civilnog društva na području Grada Obrovca.

Tablica 21 daje prikaz ukupnih sredstava koja su namijenjena sufinanciranju programa organizacija civilnog društva iz Proračuna Grada Obrovca.

Tablica 21 Sredstva namijenjena sufinanciranju programa organizacija civilnog društva iz Proračuna Grada Obrovca

|  |  |
| --- | --- |
| Godina | Iznos potpore (kn) |
| 2013. | 418.000,00 |
| 2014. | 701.000,00 |
| 2015. | 769.000,00 |

*Izvor: Grad Obrovac*

# Swot analiza

|  |  |
| --- | --- |
| Snage | Slabosti |
|  |  |
| Prilike | Prijetnje |
|  |  |

# Popis tablica

*Tablica 1 Udaljenost Grada Obrovca od gradskih središta* 8

*Tablica 2 Struktura stanovništva Grada Obrovca prema spolu i starosti* 9

*Tablica 3 Struktura stanovništva Grada Obrovca prema narodnosti* 10

Tablica 4 Ukupni broj poduzetnika u Gradu Obrovcu 13

Tablica 5 Poljoprivredne površine i poljoprivredna gospodarstva na području Grada Obrovca 17

Tablica 6 Broj poljoprivrednih gospodarstava prema vrsti u Gradu Obrovcu i Zadarskoj županiji 17

Tablica 7 Pčelarstvo u Gradu Obrovcu 19

Tablica 8 Broj poljoprivrednih gospodarstava po kulturama na dan 31. 12. 2015. godine 20

Tablica 9 Dolasci i noćenja domaćih i stranih turist od 2011. do 2015. godine 21

Tablica 10 Zaposleni stanovnici prema starosti i položaju u zaposlenju, 2011. godina 26

Tablica 11 Zaposleni prema području djelatnosti, starosti i spolu, 2011. godina 27

Tablica 12 Izvori financiranja za život stanovnika Grada Obrovca, 2011. godina 29

Tablica 13 Broj korisnika socijalne skrbi prema vrstama socijalne skrbi na području Grada Obrovca od 2011.-2015. godine 31

Tablica 14 Proračunska sredstva izdvojena za programe u kulturi (kn) 35

Tablica 15 Pregled kulturnih dobara prema vrsti na području grada Obrovca (na dan 25.04.2016. godine) 36

Tablica 16 Broj stanovnika prema vjerskoj pripadnosti 39

Tablica 17 Stanovanje i javne zgrade u zadarskoj županiji i Gradu Obrovcu 41

Tablica 18 Prometna povezanost Grada Obrovca 48

Tablica 19 Sredstva izdvojena za građenje objekata i uređaja za opskrbu pitkom vodom 50

Tablica 20 Rasvjetna mjesta Grada Obrovca prema vrsti 51

Tablica 21 Sredstva namijenjena sufinanciranju programa organizacija civilnog društva iz Proračuna Grada Obrovca 53

# Popis slika

Slika 1 Prostorni smještaj Grada Obrovca i Zadarske županije na karti Republike Hrvatske 5

Slika 2 Biciklistička staza u Obrovcu 25

Slika 3 Lokacija odlagališta otpada "Kljakovača" 43

Slika 4 Rijeka Zrmanja 45

Slika 5 Park prirode Velebit 45

Slika 6 Objekti bivše tvornice Jadral 47

Slika 7 Interaktivna karta prikaza podataka o dostupnosti i korištenju brzina nepokretnog širokopojasnog pristupa na području Grada Obrovca 51

Slika 8 i Slika 9 Grb i zastava Grada Obrovac 52

# Popis grafikona

Grafikon 1 Kretanje ukupnog broja stanovnika Grada Obrovca od 1857. do 2011. godine 8

Grafikon 2 Ukupan broj stanovnika Grada Obrovca prema popisima stanovništva iz 2001. i 2011. godine 11

Grafikon 3 Migracijska obilježja stanovništva Grada Obrovca 11

Grafikon 4 Prirodno kretanje stanovništva Grada Obrovca 12

Grafikon 5 Struktura gospodarstva Grada Obrovca u 2014. godini 13

Grafikon 6 Broj obrta po registriranoj djelatnosti na području Grada Obrovca 14

Grafikon 7 Poljoprivredna gospodarstva po stručnoj spremi 18

Grafikon 8 Broj poljoprivrednih gospodarstava po dobi nositelja 18

Grafikon 9 Stočarstvo Grada Obrovca 19

Grafikon 10 Najbrojniji turisti u Gradu Obrovcu po ostvarenim dolascima i noćenjima u 2014. godini 22

Grafikon 11 Broj objekata koji pružaju usluge u eko i ruralnom turizmu u Gradu Obrovcu 23

Grafikon 12 Nezaposleno stanovništvo Grada Obrovca po godinama 28

*Grafikon 13 Nezaposleno stanovništvo Grada Obrovca prema razini obrazovanja* 28

Grafikon 14 Broj korisnika mirovine prema HZMO 29

Grafikon 15 Osiguranici mirovinskog sustava na području Grada Obrovca od 2013.-2015 godine. 30

Grafikon 16 Broj djece upisane u vrtić za razdoblje 2011.-2015. godina 33

Grafikon 17 Broj učenika upisanih u osnovnu školu Obrovac u razdoblju 2011.-2015. 34

Grafikon 18 Broj korisnika fizičkih i pravnih korisnika usluge odvoza otpada 44

Grafikon 19 Količina miješanog komunalnog otpada (u t) 44

Grafikon 20 Broj registriranih motornih vozila u Obrovcu od 2011. do 2015. godine 49

1. Indeks starenja pokazuje odnos broja stanovnika odnosno udio (%) starih 60 i više godina prema broju stanovnika starih od 0 do uključivo 19 godina života.

   Koeficijent starosti pokazuje odnos broja stanovnika odnosno udio (%) starih 60 i više godina prema ukupnom broju stanovnika.

   Prosječna starost ili prosječna životna dob označava srednje godine života cjelokupnog stanovništva ili, kako je to u tablicama iskazano, i odvojeno za muško i žensko stanovništvo, a odnosi se na kritični trenutak Popisa. [↑](#footnote-ref-1)
2. Ostale djelatnosti: Poljoprivreda, šumarstvo i ribarstvo, Rudarstvo i vađenje, Prerađivačka industrija, Opskrba električnom energijom, plinom, parom i klimatizacija, Opskrba vodom; uklanjanje otpadnih voda, gospodarenje otpadom te djelatnosti sanacije okoliša, Građevinarstvo, Informacije i komunikacije, Financijske djelatnosti i djelatnosti osiguranja, Poslovanje nekretninama, Stručne, znanstvene i tehničke djelatnosti, Administrativne i pomoćne uslužne djelatnosti, Javna uprava i obrana; obvezno socijalno osiguranje, Obrazovanje, Djelatnosti zdravstvene zaštite i socijalne skrbi, Umjetnost, zabava i rekreacija, Ostale uslužne djelatnosti, Djelatnosti kućanstava kao poslodavaca; djelatnosti kućanstava koja proizvode različitu robu i obavljaju različite usluge za vlastite potrebe i Djelatnosti izvanteritorijalnih organizacija i tijela. [↑](#footnote-ref-2)
3. www.arkod.hr [↑](#footnote-ref-3)
4. Zelena gnojidba ili sideracija predstavlja planirano unošenje u tlo nadzemne mase pojedinih kultura uzgojenih isključivo za tu namjenu. [↑](#footnote-ref-4)
5. 1 košnica u prosjeku daje 20 kg meda. [↑](#footnote-ref-5)
6. Z:podaci zbog povjerljivosti nisu objavljeni [↑](#footnote-ref-6)
7. Podatak na dan 25. travnja 2015. godine [↑](#footnote-ref-7)
8. Podatak na dan 25. travnja 2015. godine [↑](#footnote-ref-8)
9. **Drvna zaliha** - ukupan volumen drvne mase u određenoj šumi (govori koliko je ta šuma kvalitetna). **Prirast** - kazuje koliko se volumen poveća svake godine, što je pokazatelj raspoloživosti drveta za čovjekovo korištenje. **Etat** - sječiva drvna masa označava količinu drvne mase koju je dopušteno iskorištavati u gospodarske svrhe. [↑](#footnote-ref-9)